Repertoar Cineplexx Niš bioskopa od 10. do 15. septembra Prolog\nOve nedelje se na repertaoru nalaze dva nova naslova i specijalna projekcija najnovijeg filma o globalnom fenomenu BTS:\n,,Mulan” - Proslavljeni reditelj Niki Karo predstaviće nam epsku priču o legendarnoj kineskoj ratnici, u filmu koji nam stiže iz studija Dizni. Kada kineski car pošalje dekret u kome piše da svaka porodica mora da pošalje jednog člana koji će se pridružiti Carskoj vojsci u odbrani zemlje od osvajača sa severa, Hua Mulan, najstarija ćerka proslavljenog ratnika, zameniće svog obolelog oca. Prerušena u muškarca, predstavlja se kao Hua Jun i na svakom koraku suočiće se sa izazovom kako bi prigrlila svoju unutrašnju snagu i istinski potencijal. Ovo je epsko putovanje koje će je preobratiti u poštovanog ratnika i na kome će zaslužiti poštovanje i zahvalnost čitave nacije i njenog oca učiniti ponosnim.\nTrejler filma: https://youtu.be/cgHrzBveH3U\n,,Van kontrole” - Oskarom nagrađeni Rasel Krou u eksplozivnom psihološkom trileru zasnovan na nečemu što smo svi iskusili. Kad banalna saobraćajna svađa eskalira, borba za život postaje nemilosrdna i nepredvidljiva. Svakodnevni odlazak na posao za Rejčel se pretvorio u noćnu moru kad je u saobraćajnoj gužvi naletela na stranca sa kojim je započela svađu jer je odbila da se pomeri. Jednostavno se našla u krivo vreme na krivom mestu, a on će pokušati da uništi sve do čega joj je stalo. Razočaran u život, psihički nestabilan i nasilan, stranac se odlučuje za osvetu, pa počinje da je prati po celom gradu u nameri da ubije nju i njene najbliže.\nTrejler filma: https://youtu.be/W8JAcvxmQao\nSpecijalna projekcija, četvrtak 10. septembar od 19 časova:\n,,Break The Silence: The Movie” - Svetska turneja je dostigla sam vrh Bilbordove liste po uspehu, dok je BTS postala prva korejska grupa koja je nastupala na Wembley stadionu. Turneja je održana u Los Anđelesu, Čikagu, Njujorku, Sao Paulu, Londonu, Parizu, Šizuki, Rijadu i Seulu. Sa do sad neviđenim pristupom članovima grupe, BTS film putuje i prati BTS grupu na njihovoj svetskoj turneji, prilikom čega upoznaje svakog od članova grupe izvan pozornice. Otkriva i drugu stranu BTS muzičkog sastava.\nSedam članova otpočinje otvorenu i ličnu priču koju do sad niko nije imao priliku da čuje.\nTrejler filma: https://youtu.be/cHoWqhexu7s\nBioskopski repertoar od 10. do 15. septembra\nČETVRTAK 10. SEPTEMBAR\nBreak the Silence: The Movie – 19:00\nMulan TITL – 15:20, 17:50\nMulan TITL 3D – 16:35, 20:15\nVan kontrole – 20:30, 22:30\nTenet – 16:15, 19:15, 21:00, 22:15\nNovi mutanti – 18:20\n10 dana bez mame – 22:40\nJoš uvek verujem – 15:50\nPETAK 11. SEPTEMBAR / UTORAK 15. SEPTEMBAR\nMulan TITL – 15:40, 18:10\nMulan TITL 3D – 17:15, 19:45\nTenet – 16:00, 19:00, 20:45, 22:00\n10 dana bez mame – 22:10\nSUBOTA 12. SEPTEMBAR / NEDELJA 13. SEPTEMBAR\nMulan TITL – 13:15,15:40, 18:10\nMulan TITL 3D – 12:15, 14:45,17:15, 19:45\nNapred SINH – 11:45\nNapred SINH 3D – 13:45\nSuper junak SamSam SINH – 14:00\nZa sve solo igrače na Dan zaljubljenih: Preporuka serija i filmova na Pickbox NOW\nMatt LeBlanc: Fanovi me još uvek prepoznaju kao Joeyja\nLeni Kravic uskoro u filmu "The Hunger Games"


Zubi u trudnoći :: DENTAL CENTAR\nU stomatološkoj ordinaciji vrlo često možemo čuti izjavu žena koje su rađale da je trudnoća dovela do ubrzanog propadanja zubnog tkiva, do bolova, vađenja problematičnih zuba i ispadanja zdravih zuba kao posledice propadanja desni i čitavog potpornog aparata zuba Zubi se u trudnoći ne menjaju, njihova struktura ostaje ista. Pogrešno je mišljenje da zubi u trudnoći stradaju samo zbog nedostatka kalcijuma. Ukoliko nema dovoljno kalcijuma koji je potreban bebi, kalcijum se nadoknađuje iz kostiju majke, a ne zuba. Do problema dolazi zbog nedovoljne oralne higijene i hormonskog disbalansa.U trudnoći se menja nivo hormona, zbog čega zubi i desni kod nekih trudnica mogu postati osetljiviji na bakterije, čime se povećava mogućnost nastanka zubnih infekcija. U nekim slučajevima, takođe se može desiti da je žena pre trudnoće imala probleme koji nisu otklonjeni, i koji joj u trudnoći mogu zadati brigu.\nUkoliko se gingivitis ne leči, može doći do parodontopatije. Ovo je veoma ozbiljna bolest, koja uništava kosti i tkivo koje drži zube, i može dovesti do ispadanja zuba i ozbiljnih infekcija, kao i posledica po bebu.\nKraj osmog i deveti mesec su period kada se ne preporučuju rutinske stomatološke terapije zato što se buduće majke ne osećaju komforno u stomatološkoj stolici.Ukoliko je neophodna stomatološka terapija u ovom periodu ,intervencije moraju biti što kraće, a pacijentkinja se mora smestiti u stolicu u položaj koji joj najviše odgovara. Obimne parodontološke intervencije treba odložiti za period nakon porođaja. Tokom stomatološke terapije ne smeju se ordinirati lekovi koji prolaskom kroz placentu mogu da izazovu oštećenje ploda, a to su kodein, tetraciklini, streptomicin, dijazepam, barbiturati, itd.


Vojvodina srušila Zvezdu i odbranila titulu – Sport – Dnevni sportski list\n30. октобра 2020. 2:05 PM\nVoša odbranila titulu – Rukometaši Vojvodine odbranili su titulu šampiona Srbije, za petu uzastopnu, a šestu krunu u istoriji.\nNovosađani su trofej odbranili pobedivši Crvenu zvezdu 26:22 (16:9) u osmom kolu plej-ofa Superlige Srbije.\nOvim trijumfom “lale” su stekle nedostižnih osam bodova više od crveno-belih, dva kola pre kraja sezone.\nVoša je titulu odbranila i proslavila pred nekoliko hiljada gledalaca u dvorani “Slana bara”, među kojima su bili školarci, omladina, polaznici rukometnih škola, šampionske generacije mlađih kategorija, veterani, rukometni radnici.\nŽarko Šešum sačuvao trofej EHF kupa\nVratile se Andrea i Sanja! Ženska rukometna reprezentacija ponovo u najjačem sastavu!


Ministar Radunović: Mjerama fiskalne strategije do smanjenja\nMinistar Radunović: Mjerama fiskalne strategije do...\nMinistar Radunović: Mjerama fiskalne strategije do smanjenja javnog duga, budžetskog suficita i pravednije raspodjele socijalnih fondova\nObjavljeno: 06.06.2017. • 00:56 Autor: Služba za odnose s javnošću Vlade Crne Gore\nCilj mjera fiskalne strategije je da javni dug od 2019. godini uđe u blagi pad i značajno se smanji u 2020. godini na 67 odsto, kao i smanjenje deficita, sa očekivanim suficitom od 4,5 odsto BDP-a u 2020. godini, izjavio je Ministar finansija Darko Radunović danas nakon sastanka sa predstavnicima Privredne komore, kojima je prezentirao mjere Fisakalne strategije u periodu od 2017. do 2020. godine.\nPojašnjavajući da se radi mjerama koje se nalaze i na prihodnoj i na rashodnoj strani, Ministar je naglasio da je njihov ukupan efekat u neto iznosu od 117 miliona eura, što bi trebalo da rezultira uštedom od 2,1 odsto BDP-a: „Na prihodnoj strani mi ćemo imati uvećanje u iznosu od 132, 9 miliona eura. Na rashodnoj strani očekujemo uštedu od 41, 5 miliona eura, međutim, zbog obaveza koje imamo za sljedeće tri godine, koje su u iznosu od 57, 4 neto efekat će biti 117 miliona“.\nMinistar je saopštio da planirane mjere uključuju povećanje akcize na cigarete, alkohol, ugalj i gaziranu vodu koja se zaslađuje, te povećanje više, opšte, stope PDV -a, sa 19 na 21 odsto od 01. 01. 2018. godine, naglašavajući da niža stopa PDV-a ostaje nepromijenjena.\n„Niža stopa PDV-a neće biti mijenjana i ona ostaje u istom nivou i to je urađeno sa namjerom da sačuvamo standard najugroženijih stanovnika Crne Gore, a takođe i zbog značaja turizma kao nosioca privrednog razvoja“, rekao je ministar Radunović.\nKako je ministar naveo, biće zamrznuto i zapošljavanje u javnom sektoru tako što će po prirodnom odlasku sa posla tri zapošljena biti zamijenjena samo sa jednim. Mjerama je predviđeno i da lična primanja zapošljenih u javnom sektoru koji rade u grupi poslova A, B i C budu smanjena za 6 procentnih poena, što zajedno sa smanjenjima od Nove godine čini ukupno 15 procenata.\nRadunović je posebno značajnim ocijenio i mjere koje se odnose na socijalnu politiku: „Redizajnirana je socijalna politika, tako da ćemo povećati socijalna davanja u slučajevima materijalnog obezbjeđenja porodice i u slučajevima dječjeg dodatka za 20 procenata. Kroz primjenu Zakona o implementaciji presuda Ustavnog suda stvoriće se pretpostavke o smanjenju davanja u sektoru socijalnih davanja i na sjutrašnjoj Komisiji razmatraćemo set tih mjera i Ministarstvo za rad i socijalno staranje napraviće predlog davanja koja idu prema majkama sa troje i više djece“.\n„Cilj ovih promjena jeste da se javni dug, kad dostigne maksimum od 74, 6 odsto u 2019. godini uđe u blagi pad i zatim značajno smanji u 2020. godini na 67 odsto. A kada je u pitanju deficit budžeta očekujemo da će se ranije desiti smanjenje deficita, a već u 2020. godini da ćemo imati suficit od 4,5 odsto BDP-a. Sve ovo se radi sa ciljem da inopovjerioci steknu kredibilitet i rada Vlade Crne Gore i opšte Crne Gore, a samim tim, mislim da ćemo biti u prilici da promijenimo kreditni rejting, a na kraju dostupnost inofinansijskih tržišta trebalo bi da bude veća i u obimu i sa sniženjem kamata, pa i da kažem u boljoj ročnosti“, zaključio je ministar finansija.\nFotografije: Ministar Radunović u Privrednoj komori na sastanku povodom fiskalne strategije (33.9 MB)\nVideo: Ministar Radunović u Privrednoj komori na sastanku povodom fiskalne strategije - kadrovi\nVideo: Izjava ministra finansija Darka Radunovića nakon sastanka povodom fiskalne strategije\nVideo: Izjava rukovodioca Sektora za pravne i opšte poslove Aleksandra Mitrovića nakon sastanka povodom fiskalne strategije\nAbazović izlagao u Evropskom parlamentu 19.05.2022.\nBorelj sa Abazovićem: Crna Gora može biti uspješan primjer evropeizacije 19.05.2022.\nMekalister Abazoviću: Crna Gora na najboljem putu da postane 28. članica EU 19.05.2022.


Milorad Dodik naredne sedmice ide u službenu posjetu papi Franji – Mbosna Radio 24 ::\nU ponedjeljak raspodjela 2.225.000 KM za projekte infrastrukture i elektrifikacije\nČampara na Klix.ba: Ubica Edin Gačić je likvidiran u razmjeni vatre\nKompanija u kontaktu s otmičarima broda na kojem je Bosanac\nMilorad Dodik naredne sedmice ide u službenu posjetu papi Franji\nPredsjedavajući Predsjedništva BiH Milorad Dodik naredne sedmice boravit će u službenoj posjeti Vatikanu gdje će ga primiti papa Franjo, potvrdio je za Klix.ba ministar vanjskih poslova BiH Igor Crnadak.Dodik će se sastati sa papom Franjom 26. aprila odnosno u petak naredne sedmice.\n"Ministarstvo vanjskih poslova BiH jutros je obaviješteno da je potvrđen termin posjete predsjedavajućeg Predsjedništva BiH Milorada Dodika za 26. april u prijepodnevnim satima. Mislim da je dobro što postoji kontinuitet u dijalogu sa Svetom stolicom. Nakon što je prošle godine realizovana posjeta tročlanog Predsjedništva BiH, a godinu prije toga ministarska posjeta na kojoj sam bio i ja, sada dolazi nova posjeta", rekao je Crnadak za naš portal.\nOn je izrazio vjeru da će ova posjeta biti u funkciji daljeg razvoja odnosa BiH i Vatikana kao i u funkciji glavnog vanjskopolitičkog cilja BiH, a to je članstvo u Evropskoj uniji.\nNajava Dodikove posjete Vatikanu izazvala je reakciju Udruženja koja okupljaju žrtve rata u BiH. Oni su uputili dopis apostolskom nunciju u BiH monsinjoru Luigiju Pezzutu, u vezi sa "sramnim ponašanjem zvaničnika iz entiteta RS, na čelu sa predsjedavajućim Predsjedništva BiH Miloradom Dodikom, koje se očituje kroz glorificiranje ratnih zločinaca i negiranja genocida i zločina".\nUdruženja očekuju da će monsinjor Pezzuto upoznati Vatikan sa ovakvim ponašanjem Milorada Dodika, te da će papa Franjo biti upoznat sa svim potrebnim činjenicama o tom pitanju.


U BiH se saobraća nesmetano, na graničnim prelazima nema gužve — Radio Velkaton : Radio Velkaton\n14. Juna. 2022. Bosna i Hercegovina\nU BiH se saobraća nesmetano, na graničnim prelazima nema gužve\nPovoljni vremenski uslovi pogoduju nesmetanom saobraćaju na putevima u Bosni i Hercegovini. Vozače savjetujemo da bez obzira na vremenske i saobraćajne uslove voze maksimalno oprezno i da izbjegavaju rizična preticanja. Obratite pažnju na pješake u naseljenim mjestima, kao i na povećan broj biciklista i motocikista.\nDo 22.06. zbog radova zatvoreni su izlazi sa autoputa A-1 na petlji Podlugovi, a saobraćaj je preusmjeren na petlje Visoko i Sarajevo sjever. Ulazi na autoput na petlji Podlugovi su u funkciji. Radovi na autoputu A-1 izvode se i u zoni petlje Sarajevo sjever, na dijelu od naplatnog mjesta Sarajevo sjever do petlje Sarajevo sjever (u dužini od 400 m), kao i na vijaduktu Klopče na dionici Zenica sjever-Zenica jug, gdje je vozna traka zatvorena za saobraćaj.\nPodsjećamo da do daljnjeg nisu više na snazi obustave saobraćaja na putnom pravcu Buna-Počitelj, u mjestu Ševaš Njive. Na ovoj dionici saobraća se sporije, uz poštivanje privremene signalizacije.\nZbog izvođenja radova na asfaltiranju, obustavljen je saobraćaj na magistralnom putu Prijedor-Banja Luka (dionica Ivanjska-Dragočaj). Za vrijeme obustave saobraćaj se preusmjerava na regionalni put Omarska-Bronzani Majdan-Banja Luka ili putnim pravcem Prijedor-Kozarska Dubica-Gradiška-Banja Luka. Preusmjeravanje se ne odnosi na vozila lokalnog stanovništva kao i na vozila hitnih službi.\nOd danas počinju deminerski radovi na magistralnom putu Cerik-Lončari (na dionici Cerik-pijaca „Arzona“). Radnim danima u vremenu od 08:30 do 16 sati na snazi su polusatne obustave saobraćaja, uz 15-minutna propuštanja vozila. Za vrijeme obustave u funkciji je i alternativni pravac Cerik-Brčko-Orašje.\nSporije, zbog radova, saobraća se i na putnim pravcima: Konjic-Jablanica (tunel Crnaja), Donji Vakuf-Travnik (Komar), Žepče-Zenica (Golubinja), Ripač-Dubovsko i Šamac-Orašje (dionica Grebnice-Bazik).


Datum objave: 07.10.2017 12:15 | Autor: PR služba\nO činjenici koliko je jednakost svih građana/ki važna u svakom društvu koje ima jasne smjernice u oblasti poštovanja ljudskih prava i sloboda, razgovarano je tokom prethodna dva dana na radionici koju su Ministarstvo za ljudska i manjinska prava i Programska kancelarija Savjeta Evrope organizovali,u Baru, sa fokusom na zaštitu osoba sa invaliditetom.\nOsnovna ideja radionice bila je da se zaštita od diskriminacije osoba sa invaliditetom ojača na lokalnom nivou kroz podršku u izradi modela lokalnih akcionih planova. Pored toga, teme koje su obrađivane odnosile su se i na definisanje lokalnih problema, osnovnih ciljeva i struktura lokalnih akcionih planova, te analizu aktera koji učestvuju i izradi i sprovođenju istih. Grupa je imala priliku da diskutuje o osnovnim politikama prema osobama sa invaliditetom, dobije pregled predloženih struktura akcionih planova i očekivanih rezultata, zatim načina evaluacije i oblika odgovornosti.\nProfesor Žiljak, univerzitetski profesor iz Zagreba i član nekoliko nacionalnih i međunarodnih asocijacija, savjeta i organizacija u čijem su fokusu osobe sa invaliditetom, prezentovao je, u završnom dijelu radionice, učesnicima/ama i važnost promjene politika prema osobama sa invaliditetom i ulogu lokalnih vlasti u implementaciji nove Strategije za zaštitu lica sainvaliditetom od diskriminacije i promociju jednakosti za period 2017-2021.\nIzrada i implementacija lokalnih akcionih planova obaveza je predviđena Zakonom o zabrani diskriminacije lica sa invaliditetom, te pomenute Strategije. Očekivanja su da će stečena znanja rezultirati efikasnim planovima i omogućiti veći stepen ravnopravnosti osoba sa invaliditetom i postizanje jednakosti sa njihovim sugrađanima/kama.


Protest radikala ispred Centra za kulturnu dekontaminaciju, policija ih sprečila da priđu zgradi - Infobrif\nProtest radikala ispred Centra za kulturnu dekontaminaciju, policija ih sprečila da priđu zgradi\nObjavljeno 30.05.2018. u 19:28 poslednja izmena 30.05.2018. u 20:21\nBEOGRAD – Grupa pripadnika Srpske radikalne stranke pokušala je večeras da probije kordon policije ispred Centra za kulturnu dekontaminaciju gde se održava festival „Mirdita – Dobar dan“, ali je policija efikasno sprečila taj njihov pokušaj.\nIspred zgrade u kojoj je postavljena izložba nalazi se kordon policije, a radikali su prvobitno stali na desetak metara, a zatim i probali da se „probiju“ do zgrade.\nNakon toga pripadnici SRS počeli su da psuju i vređaju policiju ali i da „prozivaju“ najviše državne funkcionere.\nPosle incidenta s policijom, pojavio se lider radikala Vojislav Šeselj, koji se obratio svojim pristalicama rekavši im da su oni kao srpske patriote zaustavljeni u centru Beograda, „umesto da zajedno s policijom sprečavaju ovu bruku i otvaranje festivala“.\nNavodeći da u goste s Kosova nisu došli ljudi koji priznaju ustav te da su ih pozvali oni koji su ga odavno priznali kao nezavisnu državu, Šeselj je poručio da „izdaja u Srbiji nikad nije dugo trajala i da će doći vreme kad će svi da odgovaraju zbog toga“.\nTradicionalna, peta po redu manifestacija „Mirdita, dobar dan“, koja danas počinje u Beogradu, izazvala je niz provokacija u Beogradu i Prištini, nakon što su srpski radikali tražili zabranu tog festivala i najavili protestno okupljanje, a kosovski mediji preneli da je jednoj umetnici iz njihove ekipe policija na administrativnom prelazu oduzela fotografiju sa natpisom OVK i zastavu Albanije.\nOve godine festival je inspirisan glumcem Bekimom Fehmijuom, koji je svojim sjajnim rolama proslavio kinematografiji nekadašnje SFRJ u svetu, a otvoriće ga film „Brak“ u Centru za kulturnu dekontaminaciju.\nCentra za kulturnu dekontaminacijudobar danIzlozbaMirditaProtestSrpaska radikalna stranaka\nTrivan: Nekim firmama za zbrinjavanje opasnog otpada biće zabranjen rad\nNestala boa nađena ispod sudopere


Objavljeno petak, 08 jun 2018 17:31\nOsvrt na ostvareni rezultat na lokalnim izborima u Plavu predstavlja temu saopštenja Medijskog tima Socijaldemokrata (SD). Dostavljeno saopštenje Espona integralno prenosi.\nSocijaldemokrate Plav su, nakon samo dvije i po godine od osnivanja, najjača partija u Plavu. Fantastičan rezultat koji je SD postigao na lokalnim izborima 27. maja u Plavu, jasno potvrđuje da je izvorna socijaldemokratija sačuvana u našem gradu i da niko ne može zaustaviti izuzetan trend rasta podrške SD.\nU brojkama, Socijaldemokrate su u Plavu osvojile 1.538 glasova, dva i po puta više nego na parlamentarnim izborima 2016. godine, što predstavlja porast od 155 %.\nSocijaldemokrate su sa deset osvojenih mandata, najjača partija po snazi u plavskom parlamentu.\nOvi lokalni izbori su pokazali da Plavljanke i Plavljani imaju najviše povjerenja u politiku Socijaldemokrata, u realan, konkretan i ostvariv izborni program koji smo ponudili, a koji je baziran na dinamičnom ekonomskom razvoju naše opštine i ljude koji su garant njegove uspješne realizacije.\nSada imamo obavezu da, kao ključni segment buduće lokalne vlasti, ispunimo predizborna obećanja i budemo predvodnici ekonomskog procvata naše opštine.\nOvom prilikom želimo i da se zahvalimo svim Plavljankama i Plavljanima, koji su nam ukazali povjerenje, ali i svim članovima, aktivistima i simpatizerima naše partije koji su dali ključan doprinos našem sjajnom izbornom rezultatu, zaključuje se u saopštenju koje je potpisao Omer Mehmedović - predsjednik OO SD Plav i nosilac liste “Socijaldemokrate - Ivan Brajović- Dosljedno za Plav”.


Odbrana Tesle - Pokret Spasimo nauku - Peščanik\nPokret Spasimo nauku07/03/2014\nPokret „Spasimo nauku“ i fejsbuk grupa „Ostavite Teslu na miru“ pozvali su građane na protest u subotu 8. marta u 12 časova ispred Muzeja Nikole Tesle, u Krunskoj ulici 51, u ime odbrane vrednosti „kojima se ne može trgovati u predizbornoj kampanji i zarad političkih poena“, navodi se u pozivu.\nSporazum o premeštanju urne Nikole Tesle iz Muzeja Nikole Tesle koji su, suprotno svojim ovlašćenjima, sklopili članovi tehničke Vlade, privremenih organa grada Beograda i Srpske pravoslavne crkve, primer je izrazite politizacije, nerazumevanja, degradacije i nepoštovanja kako nasleđa Nikole Tesle, tako i građanske, naučne i kulturne javnosti u Srbiji. Smatramo da potpisivanje navedenog sporazuma predstavlja ishitreno, neumesno i nelegitimno manipulisanje vrhunskim kulturnim dobrom Srbije i sveta u svrhe predizborne kampanje i dnevnopolitičkih interesa, stoji u zajedničkom saopštenju.\nCilj protesta je slanje jasne poruke da građani ne pristaju na samovolju političkih vlasti u Srbiji, na svim nivoima i u svim domenima. Osnovni zahtev nadležnim državnim organima jeste da sporazum koji je potpisan u vreme predizborne kampanje, u toku same kampanje bude i poništen, bez prolongiranja i demagoških izgovora. Poništavanjem navedenog sporazuma vlasti bi pokazale da uvažavaju volju građana, elementarne etičke i pravne principe, kao i da su spremne da rešavanje značajnih društvenih i kulturnih pitanja odvoje od partikularnih, partijskih i političkih interesa.\nUkoliko zahtev za poništavanjem navedenog sporazuma ne bude ispunjen, spremni smo da preduzmemo dalje korake, kako pravne, tako i one iz domena građanske neposlušnosti, upozorile su dve građanske inicijative.\nAuthor: Pokret Spasimo nauku


Донације Удружења „Друштво Ром Костолац“\nDonacije Udruženja „Društvo Rom Kostolac“\nUdruženje „Društvo Rom Kostolac“ je Osnovnoj školi „Jovan Cvijić“ u Kostolcu uručilo vaučere za ishranu u đačkoj kuhinji za 32 učenika koji pripadaju socijalno ugroženim kategorijama stanovništva. Podeljeno je i 50 paketa školskog pribora, kao i deo školskog pribora koji će koristiti kao sistem nagrada, i kao motivacija učenicima koji pokazuju rezultate u učenju. Ukupan iznos donacije je 305,300.00 dinara, i deo je projekta „Podrška u obrazovanju učenika koji potiču iz socijalno ugroženih kategorija stanovništva“. Projekat je finansijski podržan od strane Uprave grada Požarevca u okviru Konkursa za projekte NVO za realizaciju Lokalnog akcionog plana za poboljšanje položaja Roma na teritoriji grada Požarevca.\nPored ove finansijske podrške u vidu školskog pribora i ishrane u đačkoj kuhinji, projekat je imao za cilj i da doprinese povećanju obuhvata romskih učenika svim nivoima obrazovnog sistema, počev od PPP, osnovne i srednje škole, pa sve do viših škola i fakulteta. Pored terenske kampanje i informisanja o potrebnoj dokumentaciji, proceduri i rokovima za upis u obavezan obrazovni sistem, pružana je i mentorska podrška, kao i pomoć u prikupljanju potrebne dokumentacije za ostvarivanje prava na afirmativne mere, stipendije, kao i za ostvarivanje različitih prava.\n-Cilj ovog projekta, ali i gotovo svih ostalih kojima Udruženje „Društvo Rom Kostolac“ konkuriše kod donatora je da svako, bez obzira na nacionalnu i versku pripadnost, pol, rasu, ili bilo koje drugo svojstvo, dobije jednake šanse u ostvarivanju različitih prava. Pored ovog projekta, Udruženje „Društvo Rom Kostolac“, je uspostavilo saradnju sa „Centrom za interaktivnu pedagogiju“ iz Beograda, i neke naše naredne aktivnosti će biti usmerene na rani razvoj dece, kao i na jačanje kapaciteta i kompetencija roditelja za efikasnije obrazovanje svoje dece. Takođe ćemo nastaviti jačanje već uspostavljene saradnje sa relevantnim institucijama, ali i uspostavljati saradnju sa svim institucijama koje imaju nadležnosti u obrazovanju, i zalagati se za poboljšanje i unapređenje uslova u obrazovanju dece iz socijalno ugroženih kategorija stanovništva, dece iz marginalizovanih grupa, i dece romske nacionalnosti“, rekao je Bajram Morina, predsednik Udruženja „Društvo Rom Kostolac“.\nNavedena aktivnost pokazuje i smisao „Dečije nedelje“ jer je ona upravo i ustanovljena kako bi se široj javnosti ukazalo na potrebe dece i njihova prava kao i da bi se pokrenule inicijative koje će doprineti poboljšanju položaja dece i efikasnijem ostvarivanju njihovih prava.\nPored članova i saradnika Udruženja „Društvo Rom Kostolac“, uručenju donacije su prisustvovali: član Gradskog veća zadužen za nevladine organizacije Dejan Krstić predstavnici GO Kostolac i „Jovan Cvijić“ iz Kostolca.\n06 oktobra, 2016


Kako je "Blic" pisao juče, jedan Kraljevčanin snimio je voz kako prolazi prugom u Baračkom naselju u Kraljevu i to oba puta dok je rampa podignuta.\n"Nedvosmisleno je utvrđeno da je za navedenu grešku na putnom prelazu odgovoran mašinovođa putničkog voza, koji nije u potpunosti ispoštovao železničke propise i proceduru", navodi se u zajedničkom saopštenju "Srbija voza" i "Infrastrukture železnice Srbije".\nKako kažu dalje, "Železničke kompanije 'Srbija voz' i 'Infrastruktura železnice Srbije' izvinjavaju se javnosti i građanima Srbije zbog greške koja se dogodila 2. maja 2019. godine, na automatskom putnom prelazu u Boračkom naselju, u Kraljevu".\nNovčana kazna i "vanredno poučavanje"\nU ranijem današnjem saopštenju "Srbija voza" navodi se i da mašinovođi sledi novčana kazna i "vanredno pučavanje".\n"Prema važećem Saobraćajnom Pravilniku o železničkom saobraćaju pri nailasku voza na automatski putni prelaz, koji je u kvaru, kao u slučaju prikazanom na snimku, mašinovođa je dužan da pre nailaska na putni prelaz da zvučni signal 'Pazi', da se zaustavi ispred samog putnog prelaza i oprezno nastavi dalju vožnju", kažu u "Srbija vozu".\nMeđutim, kako navode dalje, u ovom slučaju, "mašinovođa voza koji je saobraćao iz Kosovske Mitrovice za Kraljevo, dao je zvučni signal, zaustavio voz na samom putnom prelazu (produžio pet metara), a ne ispred putnog prelaza kako definiše i nalaže navedeni Pravilnik".\nShodno tome, navode, stručne službe "Srbija voza" pokrenule su postupak za isleđenje, na osnovu koga će preduzeti disciplinske mere koje podrazumevaju novčanu kaznu i vanredno poučavanje, a sve u skladu sa zakonskom regulativom.


Hauntzer se osvetio bivšim kolegama u jučerašnjoj pobedi nad TSM-om – RUR Esports\nHome - .games - League of Legends - Hauntzer se osvetio bivšim kolegama u jučerašnjoj pobedi nad TSM-om\nBy Nepenthe 11/02/2019\nNakon što je u novombru prošle godina praktično izbačen iz TSMa, top lejner Kevin ’’Hauntzer’’ Jarnel je i zvanično rekao kako smatra da je TSM napravio veliku grešku. Odluka organizacije je fanovima i ljubiteljima LCS lige delovalo krajnje čudno, pa čak i nelogično, jer je Hauntzer pokazao odličnu igru.\nSamo mesec dana kasnije prešao je u ekipu Golden Guardians uz komentar da mu je tu mnogo bolje. Međutim, ovogodišnji rezultati obe ekipe ne pružaju razlog za zadovoljstvo. Ipak, Hauntzer je u sinoćnom okršaju protiv svojih bivših kolega imao priliku da pokaže šta ume i dokaže da su napravili grešku.\nGejm nije počeo najsjajnije za ovog izvrsnog top lejnera, kada je u šestom minutu partije dao first blood njegovom suparniku na topu – Sergen ’’Broken Blade’’ Seliku. TSM je uspeo da ostvari prednost na početku, ali su Guardiansi korak po korak preuzimali gejm u svoje ruke. U tridesetosmom minutu odigrao se ključni timfajt, gde se Zlatni Zaštitnici izgubili Olleha i Deftlyja, ali su odličnom 3 na 5 igrom uspeli da pošalju ceo TSM na respawn platformu.\nNakon još jedne egzekucije odlilnog timfajta, Guardiansi su uzeli Barona, uputili se ka protivničkoj bazi i ubrzo završili partiju. Sa trenutnim skorom 2 – 4 dele sedmu poziciju sa još tri ekipe. Naredne nedelje ih očekuju mečevi protiv ekipa CLG i Team Liquid. TSM je ovu sedmicu završio 0 – 2, a u sledećem kolu čekaju ih OpTic Gaming i takođe Liquid.


Rusija pravi nove robote za svemirske misije - Sputnjik Srbija\n16:08 30 Novembar 2020\n11:23 27.07.2020 Preuzmite kraći link\n„‘Teledroid’ (projekat za izradu robota za rad na površini Međunarodne svemirske stanice) biće napravljen u dva-tri primerka. U pitanju su konačna verzija, koja će poleteti u svemir, njena verna kopija, koja će ostati na Zemlji, i još nekoliko varijanata između, koje su potrebne za razvoj tehnologija. Ne isključujem mogućnost da bi, u okviru mnogobrojnih testova, jedan od finalnih primeraka mogao da bude uništen“, objasnio je Dudorov.\nOn je podsetio da neki proizvođači opreme prave do pet identičnih primeraka za razne testove pre lansiranja u svemir zbog zahteva za svemirskom tehnikom.\n„Verna kopija koja ostaje na Zemlji neophodna je kako bi u slučaju vanredne situacije sa robotom u svemiru bilo moguće simulirati sličnu situaciju na Zemlji, shvatiti uzroke i sve popraviti“, objasnio je Dudorov.\nRobot koji se pravi u okviru projekta „Teledroid“ biće napravljen kao antropomorfni robot bez nogu koji će raditi na spoljnoj površini MSS. U februaru 2020. godine objavljeno je da je završen nacrt i tehničko projektovanje tog sistema. Lansiranje robota u svemir planirano je za 2024. godinu.\nDudorov je dodao je da će robot „Fjodor“, koji je leteo u svemir, biti upotrebljen za testiranja tehnologija, koje će zatim da budu iskorišćene na novom ruskom svemirskom robotu.\n© Foto : Twitter / FEDOR\nRobot Fjodor u orbiti Međunarodne svemirske stanice\nAndroidni robot „Fjodor“ napravile su kompanije „Androidna tehnika“ i Fond za perspektivna istraživanja. Eksperiment sa robotom na Međunarodnoj svemirskoj stanici izveden je sa kosmonautima Aleksejem Ovčinjinom i Aleksandrom Skvorcovom. Brod „Sojuz MS-14“ sa robotom lansiran je u nisku Zemljinu orbitu 22. avgusta. Pet dana kasnije, brod se spojio sa Međunarodnom svemirskom stanicom. „Sojuz MS-14“ napustio je stanicu 6. septembra i izveden je iz orbite.\nrobot Fjodor, braća, uništen, Zemlja, svemir, Međunarodna svemirska stanica, Rusija, robot


Rekovac – ekološka budućnost opštine - Stakleno Zvono e-TV magazin\nby Stakleno Zvono · November 29, 2009\nOpština Rekovac uzela je aktivno učešće u akciji ’’Očistimo Srbiju’’, koju je pokrenulo Ministarstvo životne sredine i prostornog planiranja. Sredstva od eko dinara iako su mala iskoristili su za saniranje divljih deponija. Trenutno se radi lokalni plan upravljanja otpadom, a u narednih nekoliko godina očistiće Levač od divljih deponija.\n[singlepic id=63 w=320 h=229 float=center]\nU budžet Opštine Rekovac godišnje se od eko dinara slije oko 800 hiljada dinara, i ta sredstva su određena za čišćenje divljih deponija. Na narednoj sednici SO Rekovac, u planu je da se donese odluka o formiranju opštinske ekološke takse koja će biti simbolična kako ne bi opteretila budžet građana, a ta sredstva će upravo biti namenjena zdravoj životnoj sredini.\nZahvaljujući Ministarstvu životne sredine i prostornog planiranja dobili su kamion za skupljanje i odvoženje smeća, investicija vredna oko 12 miliona dinara. U isto vreme skupštinskom odlukom, radnike JKP ’’Mermer ’’ iz Rekovca angažovali su za odvoženje smeća na celoj teritoriji opštine Rekovac. Sakupljanje i odvoženje smeća organizuje se jednom nedeljno, a u ovu akciju uključena su sva okolna sela u ovoj opštini. Odziv je bio dobar, a smeće se odvozi na deponiju u Ursulu, koja je zadnjom skupštinskom odlukom proglašeno za regularnu deponiju Opštine Rekovac.\n[singlepic id=58 w=320 h=229 float=right]\nMi smo iz sopstvenih sredstava uradili sanaciju divljih deponija. Dve se nalaze pored regionalnog puta Kragujevac – Kruševac, a treća na lokalnom putu između Lepojevića i manastira Kalenić – kaže Dragan Prodanović predsednik Opštine Rekovac. Za to je izdvojeno oko 880 hiljada dinara, a to je novac dobijen prilikom plaćanja republičke ekološke takse. Na žalost sredstva od Ministarstva životne sredine i prostornog planiranja nismo dobili ove godine za uklanjanje divljih deponija, ali smo zahvaljujući Nacionalnoj službi za zapošljavanje uposlili 15 radnika u Javno komunalnim preduzećima koji su aktivno radili na sanaciji i čišćenju zemljišta pored puteva, parkova i zelenih površina na teritoriji Opštine kao i reke Dulenke, a ovi javni radovi trajali su tri meseca, ističe Prodanović.\nSkupštinskom odlukom pre dve godine, Opština Rekovac je ušla u plan regionalnog upravljanja otpadom i tom prilikom bili su vezani za Jagodinsku regionalnu deponiju.\n[singlepic id=65 w=520 h=231 float=center]\nMeđutim zbog razuđenosti Opštine, u planu nam je da se priključimo regionalnoj deponiji Kragujevac – Kruševac, jer nam se zbog udaljenosti ovih mesta i troškova za odvoženje smeća, to isplati – kaže Prodanović . Sada se radi lokalni plan upravljanja otpadom u našoj opštini i nadam se da će na sledećoj Skupštini biti usvojien. To će nam pomoći da u narednih nekoliko godina očistimo Levač od divljih deponija.\nRekovac je konkurisao kod Ministarstva životne sredine, za izradu projekta transfer stanice, koja je neophodna, zbog udaljenosti regionalnih deponija. Smetlišta ima u svim naseljenim mestima kao i pored reka, a zahvaljujući javno komunalnom preduzeću, do kraja godine u svim mesnim zajednicama prikupljaće se smeće jednom nedeljno. Postavljeni su žičani kavezi, u kojima će se prikupljati PET ambalaža, a na redu je građevinski otpad jer će se doneti odluka i o njegovom prikupljanju i odvoženju na predviđeno mesto.\nKod nas postoji organizovano prikupljanje otpada, jer se od 1. septembra u okolnim mestima smeće prikuplja u plastičnim vrećama [singlepic id=59 w=200 h=143 float=right]predviđenim za to – kaže Katarina Stojković, ekološki inspektor. Obavezno se obavlja klasifikacija komunalnog otpada, odvaja se plastika, papir, metal i PET ambalaža – dodaje ona.\nSredstva od 10 miliona dinara koja su dobila za izradu projekta vodosnabdevanja u pojedinim naseljenim mestima , rešiće problem vode, koje su u ovoj opštini većinom zagađene.\nSistem vodovosnabdevanja u našoj opštini regulisan je samo u Rekovcu i Lomnici, a zahvaljujuči Direkciji za vode ove godine dobili smo sredstva u iznosu od 10 miliona dinara za izradu projekta vodosnabdevanja u naseljenim mestima i to – kako kaže Prodanović , od Tečića do Loćike, radi se projektna dokumentacija za peti bunar sa cevovodom i rezervoarom na Voljevici, koji bi po njegovim rečima kasnije sekundarnom mrežom obuhvatio sva mesta na toj teritoriji kao što su Lomnice, Ursule, Komarane. Radi se i projekat vodovoda u Dragovu, Belušiću, Opariću i Lepojeviću, a biće gotov do kraja godine.\nSa tim projektima će u narednim godinama nastupati kod Nacionalnog investicionog programa kako bi rešili problem vodosnabdevanja naselja u Rekovačkoj opštini. Voda u Levču je zagađena i bez nalaženja rešenja, kroz dvadesetak godina desiće se da ovaj kraj ostane bez čiste vode.\n[singlepic id=64 w=250 h=179 float=left][singlepic id=57 w=250 h=179 float=right]\nSistem za prečišćavanje otpadnih voda iako je izgrađen, još uvek nije pušten u rad, jer zbog nerešenih finanskih problema sa preduzećem ’’Velika Morava’’, koje je bilo dužno da završi objekat do kraja, ipak to nije iako su dobili predviđena sredstva. Sa druge strane kanalizaciona mreža u ovoj opštini je zastarela, ali kako kažu, ona je ipak u funkciji. Zato uporedo sa izradom projekta za vodosnabdevanje rade se i projekti za kanalizacionu mrežu.\nProjektovanje je skupo i radi se o sumi od 10 miliona dinara, a kako kaže Prodanović, još skuplja je njena realizacija koja je neophodna, jer ako govorimo o ravnomernom regionalnom razvoju, bez komunalne infrastrukture, toga nema. Pitanje vode u centralnoj Srbiji mora da se reši – ističe on.\nIako je velika akcija data na uklanjanju divljih deponija, naročito na seoskom područjima, veliki problem predstavljaju i rečni tokovi koji su zagađeni.\n[singlepic id=60 w=250 h=179 float=left][singlepic id=62 w=250 h=179 float=]\nZahvaljujući javnim radovima, angažovano je 45 radnika koji su čistili rečna korita, naročito tamo gde su naseljena mesta i gde je najveća zagađenost – kaže Prodanović i dodaje, kako se nada da će i sledeće godine uz angažovanje mladih ljudi očistiti sve reke u ovom kraju. Po novom zakonu a i odluci naše skupštine, zna se da niko ne sme da baca smeće bilo gde, već samo na mestima gde je za to predviđeno, u suprotnom svako će biti kažnjen, po principu: zagađivač plaća.\n[singlepic id=61 w=520 h=144 float=center]\nLevačko vinogorje je jedno od najpoznatijih u Evropi, a ne samo u Srbiji. Želja im je da taj brend u kategoriji vina povrate na mapu evrope, a tu je i seoski turizam. Sve to neće moći bez ekološki čiste opštine. Mnogi ekološki problemi još uvek nisu rešeni, a realizacijom ekoloških projekata uspeće da sačuvaju i zaštite prirodna dobra a time razviju i ruralni turizam.\nTags: cistocadeponijae-otpadeko dinarekologijaEUFond za zaštitu životne sredineKragujevaclogoMinistarstvo životne sredineocistimo srbijuproizvodnjaProjekatRekovacrudarstva i prostornog planiranjaSrbijavestivodaznak\nNext story Zelena agenda u Srbiji\nPrevious story Opasno ali i kažnjivo spaljivanje strnjišta


Samo za tri meseca 53 slučaja nasilja u porodici - Dnevni list Danas\nU Užicu formiran inicijativni odbor za gradnju sigurne kuće\nRadi efikasnije zaštite žena, žrtava porodičnog nasilja, u Užicu je formiran inicijativni odbor za izgradnju regionalne sigurne kuće u tom gradu.\n2Piše: N. Kovačević 13. septembra 2017. 18.28\nInicijativni odbor čine predstavnice Skupštine grada, Ženskog centra, Kola srpskih sestara i Unije žena SNS Užica. Narednih dana biće zatražena podrška šezdesetak udruženja iz Zlatiborskog okruga, a najavljeno je i prikupljanje potpisa građana za pokretanje inicijative za izgradnju regionalne sigurne kuće koja bi trebalo da bude upućena Ministarstvu za rad, zapošljavanje i socijalnu zaštitu.\n– Krenuli smo da širimo ideju o izgradnji sigurne kuće i nadam se da će odbor za njenu izgradnju biti brojniji i da ćemo uspešno sprovesti kampanju, poručila je Danijela Vasiljević, predsednica tog odbora i Unije žena SNS Užica.\n– Bez obzira na to da li je neko u inicijativnom odboru ili ne, trebalo bi da podrži ideju o izgradnji sigurne kuće. Malo vremena, dobre volje i želje da učinite ljudima dobro, uvek urodi plodom, poručila je Slobodanka Mira Ćirković Stanković, predsednica užičkog ogranka Kola srpskih sestara.\nRada Gujaničić, koordinatorka Ženskog centra Užice i usluge SOS telefona (0800 333 445) u tom centru, navela je da je za ostvarenje te ideje potrebna podrška lokalnih samouprava.\n– Od početka godine do 1. avgusta imali smo 442 poziva na naš SOS telefon. Međutim, nije samo broj poziva relevantan podatak koji ukazuje na potrebu gradnje sigurne kuće, već su to i konvencija Saveta Evrope, kao i Zakon o socijalnoj zaštiti koji predviđa da tu uslugu treba da ponude lokalne samopurave, podsetila je ona i navela da bi Zlatiborski okrug, po evropskim standardima, trebalo da ima 30 mesta za žrtve nasilje, a da ih ima svega osam i to u sigurnoj kući u Priboju, u okviru tamošnjeg Centra za socijalni rad.\nS druge strane, od 1. juna, kada je stupio na snagu Zakon o sprečavanju nasilja u porodici, Policijska uprava Užice je do 31. juna evidentirala 53 slučaja nasilja u porodici i to 16 u Užicu, 10 u Požegi, devet u Bajinoj Bašti, sedam u Arilju, šest u Kosjeriću i pet u Čajetini. Od tog broja, kako dodaje naša sagovornica, policija je naložila 28 mera hitnog udaljavanja nasilnika iz porodice i to u Užicu devet, Požegi sedam, Bajinoj Bašti četiri, Arilju i Kosjeriću po tri i u Čajetini dve takve mere.\n– Ako želimo da primenjujemo evropsku konvenciju, a nadam se da država to želi, i ako želi da se uhvati u koštac sa nasiljem u porodici, onda mora da izgradi i mere podrške žrtvama nasilja. To je veliki izazov i za za celo društvo, poručila je naša sagovornica i dodala da žene sve češće prijavljuju nasilnike, nakon što je usvojen Zakon o sprečavanju nasilja u porodici. Ona je objasnila da izgradnja sigurne kuće u Užicu neće biti projekat, već održiv sistem, zasnovan na Zakonu o socijalnoj zaštiti.\n– Naš okrug je prvi u Srbiji u kome je izrađena Regionalna strategija socijalne zaštite, imamo i zakonski osnov i moramo da preduzmemo konkretne korake. Kampanjom za izgradnju sigurne kuće, pomoći ćemo sistemu da zaokruži proces podrške i zaštite žrtava nasilja, poručila je Gujaničić.\nDrugi pokušaj osnivanja\nZahvaljujući Humanitarnom udruženju ARD i njegovom projektu, 2004. godine je u Užicu bila otvorena sigurna kuća, ali je kasnije prestala da radi, zbog nedostatka novca i nerazumevanja tadašnjih gradskih čelnika.\n13. septembra 2017. u 21.41\nА шта је с мушкарцима жртвама насиљау породици, зашто њих нико не помиње?\n14. septembra 2017. u 08.17\nAko me usalje jel mogu onda konacno da se razvedem i ne finansiram vise ovu lenju zenu …malo li je teram nesto da radi odma preti da ce da me prijavi za nasilje…bolje mi je u zatvoru vala


Mađarska šalje dodatne snage za odbranu granica\nBeta\t 3. septembra 2015. 12:40\nMađarski premijer Viktor Orban najavio je danas u Briselu novi paket mera za rešenje izbegličke krize koji će stupiti na snagu 15. septembra i izrazio uverenje da će Mađarska korak po korak uspeti da uspostavi kontrolu nad spoljnom granicom šengena što je njena obaveza kao članice EU.\n“Imamo nedelju dana za pripreme. Obavestićemo sve, i tražioce azila, i krijumčare i susedne zemlje šta su nova pravila i kako će izgledati nova praksa i kako će se ulaziti u Mađarsku i onda ćemo posle nedelju dana početi primenu. Verujem da će to biti uspešno, možda ne odmah ali korak po korak Mađarska će uspeti da kontorliše svoju granicu i da ispuni svoje evropske obaveze”, rekao je.\n“Došao sam ovde da kažem predsedniku Šulcu da Mađarska čini sve što je moguće da obezbedi da se stvari regulišu”, rekao je Orban podsetivši da je na samitu EU u junu odlučeno da svaka granična zemlja šengena ojača graničnu kontrolu i primeni evropska pravila.\nPredsednik Evropskog parlamenta Martin Šulc rekao je da za izbegličku krizu neophodno zajedničko evropsko rešenje i apelovao na Mađarsku da se prikloni traganju za zajedničkim rešenjem umesto da zauzima nacionalni pristup.


BANJALUKA, Agencija za saradnju, edukaciju i razvoj /ACED/ Banjaluka počeće u četvrtak, 13. marta, seriju obuka za žene u oblasti uzgoja i prerade ljekovitog i aromatičnog bilja, u okviru projekta podrške ženskom preduzetništvu u ruralnim područjima kojim je obuhvaćeno 120 žena u sedam opština BiH.\nProjekat, koji finansiraju USAID i projekat Švedske razvojne agencije “Farma”, obuhvata opštine Novi Grad, Bosanska Krupa, Bužim, Ribnik, Šipovo, Petrovac i Bosanski Petrovac, a prva teorijska edukacija biće održana u Šipovu.\nOvaj projekat je nastavak prošlogodišnjeg projekta “Škola uzgoja ljekovitog i aromatičnog bilja za žene iz ruralnih područja BiH” i ima cilj da obezbijedi dodatno usavršavanje u proizvodnji i preradi za najuspješnije polaznice prethodne škole sa posebnim naglaskom na savladavanje tehnologija prerade, najavljeno je iz ACED-a.\nU okviru ovog dijela, projekat će obezbijediti kapacitete za sušenje ljekovitog i aromatičnog bilja, u vidu sušare koja će se instalirati na području na kojem se ostvari najveća koncentracija proizvodnje i koja će biti dostupna i korisnicama iz drugih opština.\nSve korisnice projekta koje započnu sa proizvodnjom ljekovitog, aromatičnog i začinskog bilja biće povezane sa tržištem putem kojeg će se izvršiti plasman proizvedenih količina. Srna


Topic: Pismo nekadasnjeg direktora IMLEK-a, Zlatkа Šćepanovićа (1/1) - veterina.info - FORUM - veterina.info\nPismo nekadasnjeg direktora IMLEK-a, Zlatkа Šćepanovićа\nTema: Pismo nekadasnjeg direktora IMLEK-a, Zlatkа Šćepanovićа\nPismo nekadasnjeg direktora IMLEK-a, Zlatkа Šćepanovićа\t26 nov 2013 22:49\t#4853\nNezdrava i biološki bezvredna hrana koja nije za decu: margarin, paštete, parizer, topljeni sir i viršle. Hranu koju ne treba davati svojoj deci jer nije zdrava niti biološki vredna.\nIsta moja zamerka se odnosi i na prevarantsko i manipulativno reklamiranje viršli, parizera i pašteta kao zdravog doručka i zdrave hrane za decu.\nKolega mi je odgovorio: "Ne, ne nikako. Ništa se kod nas ne baca. Ovo su sirevi iz povraćaja iz prodavnica, koji su se pokvarili, oštetili ili im je istekao rok trajanja, i koji se ovakvi kakve vidite stavljaju u topionik, istope se, i onda se mlečna mast i protein iz njih procedi, dodaju se začini i sve to ide u kalupe za topljeni sir.\nOd te mase dobijamo topljeni sir, one male trougliće sira za dečiji doručak, ono što se popularno zove Zdenka sir".\nOd tog dana, mi nikada nismo više kupili topljeni "zdenka" sir niti moja deca znaju šta je topljeni sir. Istovetan proizvod topljenom siru je i sir za sendviče u listićima, koji se pravi na isti način i koje takodje ne kupujemo deci za ishranu.\nIsto mišljenje i naš stav prema nezdravoj hrani se odnosi i na paštetu, parizer i na viršle, proizvode koji se na sličan način dobijaju od otpadaka životinja u industriji prerade mesa.\nMesna industrija sve iznutrice, kožu, nokte, papke, creva, žile, salo, masnoće, kosti, ligamente, i svo ono manje kvalitetno meso životinja, fino samelje do neprepoznavanja, doda povrće, soju i začine, plus konzervanse i stabilizatore, i upakuje to kao ukusnu namirnicu zvanu pašteta, parizer i viršla. Osim veštačkih aditiva problem takve hrane je i gomila soli koja se stavlja u preradjevine da bi se iste održale od brzog kvarenja.\nPismo nekadasnjeg direktora IMLEK-a, Zlatkа Šćepanovićа\t27 nov 2013 18:13\t#4859\nMože li ovo u otvoreni deo?\nPismo nekadasnjeg direktora IMLEK-a, Zlatkа Šćepanovićа\t27 nov 2013 18:22\t#4860\nPismo nekadasnjeg direktora IMLEK-a, Zlatkа Šćepanovićа\t27 nov 2013 18:35\t#4861\nEvo linka za pomenuti tekst:


M. K. 11. januara 2019. 06:21\nTri manja civilna aviona poletela su sa vojnog dela prištinskog aerodroma, potvrdili su za RTS izvori u Prištini. Isti izvori tvrde da se u njima nalaze bivši pripadnici Oslobodilačke vojske Kosova, koji će narednih dana biti saslušani u Specijalnom sudu za ratne zločine OVK, prenosi RTS.\n„Imamo informaciju da će u prvoj grupi, koja bi trebala 14. januara da da izjave pred Specijalnim sudom, odnosno u kancelariji specijalnog tužioca, biti komandanti Rustem Mustafa zvani Remi i Sami Ljuštaku. Oni su se odazvali pozivu“, rekao je za RTS prištinski advokat Tom Gaši, čija kancelarija brani nekadašnjeg šefa glavnog štaba OVK Sulejmana Seljimija.\nKosovo i Metohijaratni zločinispecijalni sud


Elon Musk, kreator Tesla automobila, predstavio je pokrivače od kvarcnog stakla s različitim teksturama.\nZa razliku od klasičnog rešenja proizvodnje solarne energije u kućnim uslovima koje je podrazumevalo da se na već postavljeni krov montiraju solarni paneli, novo rešenje od Tesle je daleko praktičnije. Solarni krovni pokrivači postavljaju se direktno na krovnu konstrukciju, a pored toga što štite kuću od vremenskih uticaja, ujedno i prave električnu energiju. Dva problema rešeno jednim udarcem!\nKrovni pokrivači od kvarcnog stakla su transparetni, ali postaju neprozirni kada se gledaju sa strane.\nElon Musk je u svom blogu još tokom leta najavio solarne krovove, međutim sada konačno imamo priliku da vidimo i kako oni izgledaju. U pitanju je veoma interesantan staklasti materijal sa različitim teksturama koje manje-više liče na klasične krovove. U ponudi su Textured Glass Tile, Slate Glass Tile, Tuscan Glass Tile i Smooth Glass Tile pokrivači koji u zavisnosti od ugla gledanja daju drugačiji vizuelni efekat. Ove specijalne slojeve na staklu pravi kompanija 3M i sve su transparentne, ali postaju neprozirne kada se gledaju sa strane.\nGlavna komponenta za funkcionisanje solarnih krovova jeste sistem za skladištenje energije nazvan Tesla Powerwall. U pitanju je baterija za dom koja se tokom dana puni solarnim panelima, dok tokom noći obezbeđuje struju za sve kućne uređaje. Cena Powerwall 2 sistema koštaće oko 5.500 dolara dok cena solarnih krovova još nije obelodanjena mada je Elon Musk najavio da će ona biti „značajno niža od klasičnih sistema“.\nPovezano: Pogledajte kako će izgledati prvi Tesla grad\nPrvi solarni krovovi trebali bi da budu ugrađeni u SAD tokom sledećeg leta, a Tesla će u ponudi prvo imati jednu ili dve od četiri teksture krovnih pokrivača dok će se ponuda tokom vremena proširivati.\nPogledajte i kako izgledaju stakleni crepovi koji greju dom solarnom energijom.\nFoto: Techcrunch, Tesla\n#elon musk #krovna konstrukcijas #krovni pokrivac #krovovi #powerwall #solarna energija #solarni krovovi #solarni paneli #tesla #tesla powerwall\nElon Musk je stvarno veliki inovator sadašnjice. Možda će revoluciju koju je napravio sa Tesla Motors, na sličan način uspeti da ostvari sa neprimetnim solarnim panelima na krovovima.


Ojačala Unija igrača - BasketballSphere\nEvropska komisija je prihvatila projekat čiji je cilj da se ojača organizacija evropskih igrača. Već postojeća Unija igrača će ući u partnerstvo sa UNI Evropa (unija radnika) i Evropskom elitnom sportskom asocijacijom u projektu koji će trajati 18 meseci sa početkom od januara 2018. godine. Sredstva će omogućiti predstavnicima Unije da organizuju i posećuju sastanke širom Evrope sa igračima, predstavnicima i vlasnicima klubova.\nNaravno, ideja dolazi u kritičnom trenutku za evropsku košarku zbog sukoba između Evrolige i FIBA. Konflikt je doveo igrače u veoma tešku situaciju da moraju da biraju između nastupa za reprezentaciju i ispunjavanja ugovornih obaveza prema klubovima.\n“NBA igrači ne spadaju u kvalifikacije s obzirom da svi oni igraju pod kolektivnim ugovorom sa NBA koji jasno određuje njihove dužnosti prema klubovima i predstavlja izuzetak od FIBA propisa”, piše na kraju saopštenja Unije igrača.\nTags: evroliga, fiba


Beta 30. novembra 2015. 15:50\nTurski premijer Ahmet Davutoglu odbio je danas u Briselu da se izvini za obaranje ruskog bombardera 24. novembra na tursko-sirijskoj granici, kao što je to zatražila Rusija, javile su svetske agencije.\n„Nijedan turski premijer, predsednik ili bilo koji drugi zvaničnik se neće izviniti…. za izvršavanje svoje dužnosti“, rekao je Davutoglu posle sastanka s generalnim sekretarom NATO-a Jensom Stoltenbergom.\nDavutoglu je izrazio nadu da će Rusija ponovo razmotriti svoju odluku o uvođenju ekonomskih sankcija Turskoj.\nNeimenovani ruski zvaničnik izjavio je ranije danas da je predsednik Vladimir Putin odbio da ima telefonske razgovore s turskim kolegom Redžepom Tajipom Erdoganom jer se prethodno niko od turskih zvaničnika nije izvinio za obaranje aviona.\nTurske snage bezbednosti oborile su 24. novembra ruski bombarder koji je, prema tvrdnjama Ankare, bio u turskom vazdušnom prostoru, dok Moskva navodi da je avion leteo iznad Sirije.


"Epl" večeras predstavlja novi ajfon\nVečeras će biti u 19 sati po našem vremnu biti održana konferencija kompanije "Epl" a izvesno je da će svetu predstaviti novi ajfon oznake 5S. Naravno, nema zvaničnih podataka o samom uređaju, ali su poznavaoci prilika u "Eplu" i IT industrije već došli do nekih od karakteristika novog telefona.\nOn je kružnog oblika, bez belog kvadrata i oko njega postoji srebrni prsten za koji se sumnja da će služiti kao čitač otisaka prstiju. Poznato je da je „Epl“ u poslednjih nekoliko meseci preuzeo par kompanija koje se bave zaštitom, pogotovo putem identifikacije preko otiska prstiju.\nPretpostavlja se da će novi ajfon izgledati ovako\nIako ovo nije novitet, „ajfon 5S“ će najverovatnije biti prvi „Eplov“ uređaj koji će posedovati takav način otključavanja.\nSenzor radi po principu očitavanja otiska s palca, nakon čega se pojavljuje otisak na samom ekranu, a potvrda identiteta se označava promenom boje ekrana.\nDruga velika promena odnosi se na sam procesor koji će se naći u telefonu. Naime, sajt 9to5mac.com je još ranije najavio da Epl testira prototipe novog Ajfona sa poboljšanim performansama. Još nekoliko medija objavilo je da se radi o procesoru oznake A7, koji ima 64 bita i navodno je za trećinu brži od prethodne generacije. To će doneti značajna unapređenja kada je brzina pokretanja aplikacija u pitanju, kao i tečnijim animacijama.\nIstovremeno, očekuje se da će biti predstavlje i 5C, jeftinija verzija ajfona čija cena ne bi trebalo da bude viša od 300 dolara.


Đanluiđi Donaruma - Sportal\n23:41 - 30.04.2022\nZLATAN, HALAND, POGBA, DONARUMA... Evo zbog čega se Rajola smatrao NAJMOĆNIJIM AGENTOM - lista od 76 igrača\nMino Rajola je preminuo u subotu u 55. godini života, a lista igrača koje je zastupao najbolje govori u prilog tvrdnji da se poslednjih godina etablirao kao najuticajniji agent u svetu fudbala.\n13:59 - 11.03.2022\n"Ovo je NEPRIHVATLJIVO"! Evropa bruji o fizičkom sukobu Nejmara i Donarume, a sada je u javnost procurela i njihova prepiska koja objašnjava dosta toga\nZa fudbalere Pari Sen Žermena će trofej Lige šampiona ostati samo pusti san i ove sezone, uprkos enormim ulaganjima bogatog vlasnika u ekipu.\n10:31 - 10.03.2022\nRASULO SUPERBOGATAŠA Haos u svlačionici PSŽ, Nejmar se umalo potukao sa Donarumom: TI SI KRIV!\nFudbaleri PSŽ-a evidentno su frustrirani nakon eliminacije iz Lige šampiona.\n21:31 - 17.02.2021\nOsmeh mu se video ispod maske! Golman Milana jednim potezom KUPIO NAVIJAČE u Beogradu /VIDEO/\nEkspedicija Milana večeras je oko 18 časova stigla u srpsku prestonicu. Sutra od 18.55 igraju meč protiv Crvene zvezde u Ligi Evrope, a iako su bili prilično bez reči po dolasku na aerodrom, jedan od fudbalera je pozdravio prisutne.\n10:57 - 13.02.2021\nSvim igračima Milana ograničili platu, ali NISU SMELI Ibrahimoviću i još jednom fudbaleru: "Zlatan menja pravila!"\nIako su u poslednje vreme dovodili iskusna pojačanja, fokus Milana će u budućnosti biti na kupovini i afirmaciji mladih igrača.\n14:44 - 26.10.2020\n00:03 - 17.12.2019\nNa svečanosti u Torinu, Đanluiđi Donaruma dobio je nagradu za najboljeg italijanskog fudbalera do 21 godine.\n19:39 - 16.11.2019\n21:06 - 19.09.2019\nMilanski derbi, poznatiji kao "Derbi dela Madonina", jedan je, ili je barem bio, od praznika fudbala zbog koga su navijači bežali sa posla, slali žene i decu kod rođaka u posetu, i trčali na "San Siro" (ili "Đuzepe Meacu") kako bi gledali svoje heroje, m\n09:37 - 31.03.2019


Komandant oružanih snaga SAD u Vijetnamu\nNačelnik generalštaba američkih oružanih snaga, general Martin Dempsi i njegov vijetnamski kolega general-potpukovnik Do Ba Ti.\nPrvi put od 1971. godine, komandant američkih oružanih snaga nalazi se u poseti Vijetnamu. General Martin Dempsi nazvao je tu posetu "jednim od najvažnijih trenutaka u karijeri".\nNačelnik generalštaba američkih oružanih snaga general Martin Dempsi boravi u Vijetnamu povodom istorijskih razgovora sa zvaničnicima tamošnje Komunističke partije, u okviru najnovijih napora da dva nekadašnja neprijatelja ojačaju veze u domenu odbrane.\nDempsi se danas u Hanoju sastao sa premijerom Ngujenom Tan Dungom i ministrom odbrane Fung Kvang Tanom, a pre početka sastanka, koji nije bio otvoren za medije, nazvao je ovu posetu - "jednim od najvažnijih trenutaka u svojoj karijeri".\nTo je prvi put od 1971. godine da je komandant američkih oružanih snaga posetio Vijetnam, čije ministarstvo odbrane je saopštilo da će se razgovori fokusirati na jačanje vojne saradnje, pre svega pomorsku bezbednost, akcije potrage i spasavanja, ali i prevazilaženje ratnog nasleđa.\nIako je trgovina između dve zemlje u postojanom napretku od normalizacije odnosa 1995, vojne veze su bile ograničene zbog američke zabrane prodaje oružja Vijetnamu.\nMeđutim, već neko vreme se spekuliše da bi SAD uskoro mogle da ukinu zabranu, koja je na snazi još od rata, završenog 1975. godine.


Vagoni sa kiselinom iskliznuli na pruzi Niš- Zaječar\nIzvor: B92, 10.Feb.2019, 09:08\nIzmeđu železničkih stanica Matejevac i Svrljig, na pruzi Niš - Zaječar noćas u 00.35 sati, iskliznulo je pet vagon-cisterni tovarenih fosfornom kiselinom.\nCisterne, sa po jednom osovinom, se nisu prevrnule i nema opasnosti po stanovništvo i životnu sredinu, saopštile su "Infrastrukture Železnice Srbije".\nReč je o cisternama koje su se nalazile u sredini teretnog voza broj 52792, prevoznika >> Pročitaj celu vest na sajtu B92 << "Srbija Kargo", koji je saobraćao iz Prahova za Šabac, navodi se u saopštenju.\nKako se dodaje, komisija železnice izašla je na lice mesta i precizno će utvrditi uzrok vanrednog događaja.\n"Uzrok ovog iskliznuća nije stanje železničke infrastrukture, koja je upravo na ovom mestu sanirana tokom 2018. godine", piše u saopštenju.\n"Infrastruktura Železnice Srbije" napominje da nijedna od cisterni nije prevrnuta već su samo delimično iskliznule iz koloseka. Navodi se i da cisterne nisu oštećene i da nema nikakvih curenja, kao i da nema ugrožavanja stanovništva i životne sredine.\nRašcišcavanje pruge je počelo jutros u četiri časa, a očekuje se da ce saobracaj na ovom delu pruge ponovo biti uspostavljen u narednih 24 sata.\nRadio 021: Iskliznuli vagoni sa fosfornom kiselinom na pruzi Niš - Zaječar\nRadio Televizija Vojvodine: Prve dve cisterne vraćene na kolosek\nSrbijaDanas.com: Vagoni sa fosfornom kiselinom iskliznuli na pruzi Niš-Zaječar\nBlic: NOVI INCIDENT NA PRUZI KOD NIŠA Iskliznuli vagoni sa fosfornom kiselinom


Glavni odbor Demokratske stranke - RTV Šabac\n30. novembar 2019. 15:12\nGlavni odbor Demokratske stranke (DS) danas će raspravlja o formiranju Građanskog demoratskog kluba i Odbora za finansijsko upravljanje i kontrolu.\nFunkcioner DS Saša Paunović rekao je da se sednica Glavnog odbora održava ranije nego što je predviđeno zbog "kontinuiranih napada" na DS zbog pitanja u vezi sa finansijama, te je GO predloženo formiranje odbora za finansijsku kontrolu.\nPredsednik Demokratske stranke Zoran Lutovac rekao je da će klub biti stecište slobodne misli i da će ga činiti 36 intelektualaca, a cilj je da se proširi.\nOdbor čine Vida Ognjenović, Đorđe Pavićević, sudija Zoran Ivošević, profesor Žarko Trebješanin, revizorka Kornelija Bukač, profesor Dragor Hiber, izdavač Gojko Božović, bivši član Saveta za borbu protiv korupcije Danilo Šuković.\nČlanovi GDK će biti Gordana Matković, Vesna Rakić Vodinelić, Čedomir Čupić, Dušan Petričić, Snježana Milivojević, Vida Petrović Škero, Slobodan Prvanović, Biljana Stojković, Milojko Arsić, Slobodan Marković, Đorđe Pavićević, Ognjen Pribićević, Ljubodrag Stojadinović, Dragoljub Bakić, Žarko Trebješanin, Zoran Ivosević, Vida Ognjenović i drugi.\nLutovac je rekao da je za vraćanje poverenja u DS važno da stranka vrati dug koji je napravljen u prošlosti, ali da to nije pitanje samo pukog vraćanjanja finansijskog duga, već najpre pitanje povratka političkog kredibilteta.\n"Nećemo da naše odluke zavise od toga kakve bi posledice imale po naše finansiranje, već od toga da li su ispravne i u intresu građana", naglasio je Lutovac.\nOn je rekao kako DS čini sve da ne dođedo podela i da DS treba učiniti poštovanom, što će se uraditi otvaranjem vrata za ljude koji su posvećeni stranci, a ne onima koji kalkulišu i mešetare.\nZelenović je naveo kako je, posle cepanja DS 2012. godine, bilo pokušaja da se stvari okrenu u drugom smeru, a da je sada pravi trenutak da se uđe u prpces ujedinjenja, koji je počeo posle beogradskih izbora.\n"Verujemo da bez jake i snažne DS nema jake Srbije", rekao je Zelenović i dodao da je važno usvajanje odbora za kontrolu finansiranja da bi svako znao kako se jedna poštena politička organizacija finansira.\nOn je dodao i da je važno da u politiku uđu neki novi ljudi i izrazio punu podršku Lutovcu na čvrstini i hrabrosti da pokaże put.\n"Način da se DS ojača je i da krenemo dalje složno. Verujem da je to moguće i zato sam danas ovde. Ovde sam i srcem i dušom. Hajde da napravimo snaznu, jaku DS svi zajedno", rekao je Zelenović.\nGovoreći o odboru za kontrolu finansija, rekao je da je cilj da DS pokaže da može da se izbori sa svojim dugovima, ali ne po svaku cenu i da želi da promeni način finansiranja, da ne zavisi od državnog budžeta ili drugih centara moći.\nNakon Zelenovićevih ocena i ukazivanja potrebu da DS ojača, negodovao je deo članstva.


Nestvarni um Nikole Tesle inspirisao je italijanskog umetnika da priredi grafičku novelu koja je, nakon uspeha na Kickstarteru, konačno objavljena i dostupna čitaocima u Srbiji.\nMožda se neki od vas sećaju da smo u toku prošle godine pisali o tome da je pokrenuta Kickstarter kampanja koja je za cilj imala da se prikupe sredstva kako bi grafička novela o svetski poznatom naučniku mogla da uđe u proces produkcije i štampanja. Sama kampanja je za svega 48 sati postigla uspeh, pa se štampanje 2.000 primeraka koliko je bilo planirano na početku, tada činilo kao i te kako ostvarljiv cilj.\nNešto manje od godinu dana kasnije i sami smo svedoci da, se zahvaljujući izdavačkoj kući Komshe, pomenuta novela nalazi na policama knjižara u Srbiji, kako u fizičkim prodavnicama tako i putem online opcije za kupovinu. Idejni tvorac i glavni kreativac za plasiranje ove knjige je Danijele Meuči, italijanski umetnik koji je zavoleo Srbiju i koji dugo izučava život i rad Nikole Tesle, a sa kojim smo tim povodom imali priliku da razgovaramo.\nUprkos izazovima, novela je pronašla put do publike\n“Kampanja na Kickstarteru je bila krucijalna za realizaciju ovog projekta i veoma smo zadovoljni rezultatima. Samo saznanje da nas je 180 ljudi iz celog sveta podržalo, od Srbije, Velike Britanije, Slovenije i SAD-a, preko Saudijske Arabije, Australije, Tajvana itd, zaista je sjajno i veoma smo im zahvalni”, iskreno započinje naš razgovor Danijele.\nDanijele Meuči, grafički dizajner i ilustrator, u jednom od svojih umetničkih izdanja.\nPrema njegovim rečima, ovo je bila prva crowdfunding kampanja u kojoj on i njegovi pomoćnici iz Srbije nisu znali šta sve mogu da očekuju, pa su u procesu realizacije kampanje mnogo toga naučili. Meuči ne krije optimizam da bi sledeća kampanja mogla da bude znatno uspešnija. Inače, od same Kickstarter kampanje novela je pretrpela određene izmene, pa nam je naš sagovornik govorio nešto više o tome i izazovima sa kojima su se suočili:\nNišta se posebno nije promenilo osim toga što se broj strana u noveli povećao za 30%. U startu smo planirali grafičku novelu od oko 130 strana a na kraju smo završili sa 196 strana. Držali smo se storyboard-a, ali smo bili otvoreni i da u toku procesa izrade grafičke novele dodamo neke nove događaje iz Teslinog života, o kojima smo usput saznali.\nBilo je puno posla i na tekstovima jer smo paralelno radili i na engleskom i srpskom izdanju. Dosta nas je poremetio i veliki rast cene papira. U periodu od dva meseca cena je skočila za 40% i pored toga nije bilo dovoljno papira na tržištu, ali smo uspeli i tu situaciju da prebrodimo.\nGovoreći nam o svome delu kao i o tome šta publika od njega može očekivati, Danijele kaže da se ovde radi o edukativnoj grafičkoj noveli koja ljudima dočarava Teslin neverovatni život koji je često zanemaren i krivo predstavljen. Prema njegovim rečima, priča je urađena na osnovu velikog intervjua koji je Tesla dao Liberty magazinu 1935. godine, i to je bila osnova u radu što je Danijelea odvelo do nekih otkrića o Teslinom životu koji su samo nekoliko puta spomenuti do sada.\nNaš sagovornik ističe da će ova grafička novela otkriti čoveka iza genija kakav je bio Nikola Tesla i borbu koja ga je vodila ka sjajnim otkrićima i dostignućima:\nNe volim da gledam filmove i čitam stripove gde je Tesla predstavljen kao neki psihopata sa super moćima i slično, zbog toga je ovaj projekat skroz realističan i pokazuje Teslu u pravom svetlu, kakav je on bio sa svim svojim vrlinama i manama.\nOn je bio čovek ispred svog vremena, i ljudi su lako znali da ga okarakterišu kao čudnog ili ludog, ali ustvari on je u velikoj meri bio okružen zatucanim ljudima koji nisu razumeli o kakvom progresu i napretku je on pričao.\nGrafička novela podseća na strip koji na jedan zanimljiv i kreativan način predstavlja život i rad velikog svetskog naučnika.\nPočetak rada na novim projektima\nOno što smo uspeli da saznamo od strane našeg sagovornika, jeste da su samo istraživanje za knjigu i njena izrada trajali dve godine. Štaviše, strip crtač nije primaran Danijeleov posao, bar ne još, tako da je i on sam kombinovao vreme između posla dizajnera što trenutno radi i strip crtača. Govoreći nam o načinu izdavanja novele i određivanju broja tiraža, Meuči za Netokraciju otkriva više detalja:\nSam proces izdavanja grafičke novele je prošao dobro jer izdavačka kuća Komshe ima dugogodišnje iskustvo u oblasti izdavaštva, ali nas je definitivno veliko povećanje cene papira i to što ga nije bilo u dovoljnim količinama na tržištu, usporilo za neke dve do tri nedelje u samom procesu štampanja.\nNa kraju smo odštampali 2.000 primeraka engleske i 2.000 srpske verzije grafičke novele. Pored velikog broja knjižara širom Srbije, grafička novelamože da se nabavi i preko sajta izdavača: srpsko izdanje i englesko izdanje.\nKako se naš razgovor bližio kraju, Danijele nam je pričao i o tome koji su njegovi naredni planovi kada je reč o životu i radu u Srbiji, gde nam je on otkrio da je već počeo da radi na novoj grafičkoj noveli zasnovanom na istinitim događajima koji su se desili njemu ili njegovim prijateljima u Srbiji, ali o tom projektu, kaže Danijele, pričali bismo neki drugi put.\nOno što je bitno napomenuti, jeste da u ovom trenutku, tačnije u periodu od 13. do 22. juna, traje izložba radova u vezi novele o Tesli ovog italijanskog umetnika u O3on galeriji u Dorćol Platzu gde su originalni delovi prvi put izloženi, kao i printovi u velikom formatu. Između ostalog, naš sagovornik otkriva da se jako raduje što će 21. juna biti zvanični učesnik konferencije Beogradski Kontrapunkt koja je ove godine posvećena Nikoli Tesli.\n“Što se tiče daljih planova, voleo bih da okupim strip crtače ovde u Beogradu, u neku vrstu grupe i motivišem ih da realizuju svoje stripove i grafičke književne narative, i da organizujem internacionalni festival u vezi toga u budućnosti. Za sada je to san, ali svaki projekat je tako krenuo, iz sna, zar ne?”, zaključio je na kraju Danijele.\nRazgovori sa seniorima: Kako domaću IT industriju vidi Data Engineer?


Prijedlozi o utvrđivanju minimuma procesa rada do 25. decembra - INFORMACIJA JE KAPITAL - Capital.ba\n21. dec. 2012. 17:48 Objavljeno u OSTALO\nZadužuju se sva ministarstva koja u svojoj nadležnosti imaju veći broj institucija da na narednoj sjednici informišu Vladu o koordinaciji sa tim institucijama i načinu određivanja minimuma procesa rada u njima, saopšteno je iz Biroa Vlade za odnose s javnošću.\nNa današnjoj sjednici ministri su informisani o prijedlozima rješenja o utvrđivanju minimuma procesa rada u ministarstvima, republičkim upravama i republičkim upravnim organizacijama u slučaju štrajka.\nVlada je danas usvojila planove poslovanja Mješovitog holdinga “Elektroprivreda Republike Srpske” za period 2013 – 2015. godina i za 2013. godinu.\nVlada Republike Srpske danas je, u funkciji Skupštine akcionara, usvojila i planove poslovanja Mješovitog Holdinga “Elektroprivreda Republike Srpske” – matično preduzeće Trebinje za period 2013 – 2015. godina i za 2013. godinu.\nVlada Republike Srpske prihvatila je Prijedlog memoranduma o saradnji Ministarstva pravde i državne uprave Srbije i Ministarstva pravde Republike Srpske.\nVlada Republike Srpske saglasila se da bude potpisan memorandum o saradnji između Ministarstva uprave i lokalne samouprave Republike Srpske i Ministarstva pravde i državne uprave Srbije. Srna\nKljučne riječi: banja luka, prijedlozi, sjednica, strajk, vlada rs\nSutra o Prijedlogu zakona o ribarstvu\nUtvrđen Prijedlog zakona o uređenju prostora i građenju\nCvijanović: Posvećeni opštim stvarima\nSutra o uslovima za dodjelu državne pomoći\nDanas o izmjeni Uredbe o disciplinskoj odgovornosti


Broj vesti u arhivi za Februar 2021: 442\nNastavak predizborne kampanje: O planovima i prioritetima\nPredstavnici političkih partija nastavljaju kampanju obilazeći mesta na Kosovu i predstavljajući građanima svoje planove i ciljeve za koje će se, ukoliko pobede na vanrednim parlamentarnim izborima, zalagati.\nMađarska ima podršku NATO da imenuje novog komandanta KFOR-a\nMađarska je dobila podršku NATO da imenuje novog komandata KFOR-a, izjavio je načelnik Generalštaba oružanih snaga te zemlje general Ferenc Korom i dodao da je međunarodna misija na Kosovu za Mađarsku "vojna operacija visokog prioriteta".\nStefanović: Situacija na Kosovu sve složenija\nMinistar odbrane Nebojša Stefanović rekao je posle sastanka Saveta za nacionalnu bezbednost da je bezbednosna situacija na Kosovu sve složenija.\nPetković: Ustav prepoznaje pravnu činjenicu da je Kosovo deo Srbije\nReagujući na izjavu Aljbina Kurtija da je nezavisnost Kosova neupitna i da je "neophodna promena zastarelog Ustava Srbije", šef Kancelarije za KiM Petar Petković ističe da Ustav Republike Srbije prepoznaje nespornu međunarodno-pravnu činjenicu da je Кosovo deo Srbije.\nNa Kosovu 290 novozaraženih\nTokom poslednja 24 sata na Kosovu je registrovano 290 slučajeva koronavirusa, dok su tri osobe preminule.\nCIK: Akreditovano 19.000 posmatrača za izbore na Kosovu\nCentralna izborna komisija Kosova saopštila je da je do sada akreditovano više od 19.000 posmatrača za vanredne parlamentarne izbore koji su zakazani za nedelju, 14. februar.\nMoguće nove poplave na Kosovu\nKosovski Hidrometeorološki Institut (KHMI) najavljuje da se narednih dana (u periodu do 12. februara) mogu ponovo očekivati poplave usled kiše i topljenja snega.\nU Srbiji preminulo 15 osoba, 2.014 novozaraženih\nPrema najnovijim podacima Ministarstva zdravlja od posledica koronavirusa u Srbiji je preminulo još 15 pacijenata, ukupan broj smrtnih slučajeva od početka epidemije iznosi 4.154.\nRamić: Ako uđemo u Skupštinu radićemo za naš narod\nRomska inicijativa nastavlja kampanju „od vrata do vrata“. Danas su obišli selo Lepinu u kojoj živi dosta romskih porodica.\nHodžić: Da suživot u multietničkim zajednicama postane stvarnost\nKroz Građansku inicijativu „Ujedinjena Zajednica - Adrijana Hodžić“ svoje znanje i višegodišnje iskustvo stečeno u vladinim i nevladinim organizacijama stavljam u službu svih, napisala je Hodžićeva na Fejsbuku.\nPetković obećao pomoć Ljubinki Jovanović iz Mogile\nDirektor Кancelarije za Кosovo i Metohiju Petar Petković razgovarao je sa bakom Ljubinkom Jovanović (70) iz sela Mogila, u opštini Кosovska Vitina, kojoj je u noći između 4. i 5. februara obijena i opljačkana porodična kuća, navodi se u saopštenju.\nTrajković: Oliver je dao život za slobodu, posebno ljudi na severu\nKandidatkinja GI Za slobodu, pravdu i opstanak za poslanicu u parlamentu Kosova Rada Trajković obratila se danas medijima sa mesta na kom je ubijen Oliver Ivanović. Ona je kazala da je to mesto "parče slobode na severu Kosova".\nTvrdeći da se optužnicom terete za krivična dela koja nisu propisana zakonima Kosova, kao i da je optužnica puna nejasnih fraza koje su dvosmislene i onemogućavaju optuženima da razumeju za šta se terete, branioci Hisnija Gucatija i Nasima Haradinaja podneli su sudu u Hagu zahtev za odbacivanje optužnice protiv njih.\nSDS: Prioritet rešavanje pitanja nezaposlenosti\nJedan od prioriteta Srpskog demokratskog saveza biće rešavanje pitanja nezaposlenosti, kazao je za RTV Kim nosilac liste Slaviša Petković. Ističe da ispred ove političke opcije stoje ljudi sa iskustvom koji će "pokušati da pokrenu investicioni plan za opštine južno od Ibra".\n"Situacija oko KiM i BiH zabrinjava"\nSituacija oko Kosova i Bosne i Hercegovine veoma zabrinjava, upozorava ambasador Rusije u Beogradu Aleksandar Bocan-Harčenko. Ističe da je pristup Beograda u dijalogu sa Prištinom pošten i da je neophodno postići rešenje, koje može da potvrdi Savet bezbednosti UN, a koje će na prvom mestu zadovoljiti nacionalni interes Beograda.\nU srpskim sredinama od posledica kovida preminula još jedna osoba\nPrema najnovijim podacima Kriznog štaba Kosovske Mitrovice, u srpskim sredinama je preminula još jedna osoba od posledica koronavirusa, dok je registrovano 38 novih slučajeva zaraze.\nSaslušanje svedoka u slučaju koji se vodi protiv Svetomira Bačevića\nSpecijalno tužilaštvo Кosova zakazalo je za danas saslušanja svedoka u predmetu Svetomira Bačevića iz Gornjeg Milanovca, osumnjičenog da je izvršio krivično delo ratnog zločina protiv civilnog stanovništva, potvrdio je za RTV Kim advokat optuženog Dejan A. Vasić.\n"Stranke i inistitucije ne poštuju antikovid mere tokom kampanje"\nKosovski Ombudsman izražava zabrinutost zbog selektivne primene vladinih mera za sprečavanje pandemije kovida-19, tokom predizborne kampanje za opšte izbore na Kosovu.\nOG: Još tri lica pozitivna na kovid-19\nNa osnovu poslednjih pristiglih uzoraka kovid-19 potvrđen je kod još tri lica sa teritorije opštine Gračanica, dok je na Infektivnoj klinici u Lapljem Selu hospitalizovano 19 pacijenata, saopšteno je iz Kriznog štaba.\nNa Kosovu 234 novoobolela, dva smrtna slučaja\nPrema poslednjim podacima, na Kosovu su još dve osobe preminule od posledica koronavirusa, ukupan broj smrtnih slučajeva od početka epidemije je 1.528, saopštio je Nacionalni institut za javno zdravlje u Prištini.\nSL: „Cilj je da u budućnosti na Kosovu Srba ima više“\nPotpredsednik Srpske liste Dalibor Jevtić i kandidati za poslanike Jasmina Dedić, Zoran Mojsilović i Ljubinko Karadžić obišli su danas Babin Most, Plementinu i Staro Gracko.\n"Nijedna vlada ne može da se povuče iz Vašingtonskog sporazuma"\nPremijer Kosova u tehničkom mandatu Avdulah Hoti izjavio je danas da nijedna vlada u Prištini ne može da se povuče iz sporazuma postignutog u Vašingtonu.\nU Čaglavici postavljen bilbord "Sloboda ima ime - OVK"\nNa pasareli (pešačkom mostu) u Čaglavici osvanuo je veliki bilbord "Liria ka emër UÇK", odnosno "Sloboda ima ime - OVK" koji slavi komandante bivše Oslobodilačke vojske Kosova koji se nalaze u pritvoru u Hagu.\nGračanica: Blizu 100 hektara oranica i dalje pod vodom\nDirektor Odeljenja šumarstva i poljoprivrede u Opštini Gračanica Dragiša Stojanović kazao je da komisija privodi kraju procenu štete, koju su na njivama i oranicama prouzrokovale januarske poplave, a kako je napomenuo, voda sa mnogih površina još uvek se nije povukla, prenosi Kosovo Press.\nRadulović poziva crnogorsku zajednicu da glasa za GI “Za slobodu, pravdu i opstanak”\nUdruženje Crnogoraca “Lovćen” poručuje svima koji se deklarišu kao Bošnjaci, Albanci a vode poreklo iz Crne Gore, kao i oni koji su raseljeni u državama koje se graniče sa Kosovom, a imaju mogućnost da glasaju 14. februara, da svoj glas daju GI “Za slobodu, pravdu i opstanak”, navodi se u saopštenju.\nNa Kosovu 307 novozaraženih\nPrema poslednjim podacima, na Kosovu su preminule četiri osobe od posledica koronavirusa, ukupan broj smrtnih slučajeva od početka epidemije je 1.532, saopštio je Nacionalni institut za javno zdravlje u Prištini.\nPredstavnici Srpske liste u Ranilugu\nDržava Srbija puno ulaže i pruža podršku Srbima na Kosovu, zauzvrat ne traži ništa, i na nama je da budemo jedintsveni na izborima 14. februara i podržimo Srpku listu, koja je stub našeg opstanka na ovim prostorima, poručili su tokom posete Kosovskom Pomoravlju poslanički kandidati Srpske liste.\nDr Panić: “Nema osnova da sumnjamo u bilo koju vakcinu”\nPredsednik Sindikata lekara i farmaceuta Srbije i anesteziolog Rade Panić izjavio je dokazano da veće probleme po zdravlje ljudi izaziva kovid, nego vakcina protiv ove bolesti. „Nijedna vakcina ne daje neke teške i neželjene efekte“, kaže on. Profesor na Medicinskom fakultetu u Beogradu Goran Belojević smatra da, kada je u pitanju masovna vakcinacija, treba u što kraćem roku vakcinisati što više ljudi kako bi se smanjila smrtnost.\nHodžićeva sa saradnicima posetila pećki kraj\nPredstavnici Građanske inicijative „Ujedinjena Zajednica - Adrijana Hodžić“ obišli su danas u nastavku kampanje pećko-istočki kraj.\nU Srbiji preminulo još 14 osoba\nU Srbiji je u poslednja 24 sata od posledica koronavirusa preminulo još 14 pacijenata, dok je zaraženo 2.088 osoba.\nRočište protiv lidera OVK odloženo za utorak\nSalijević: Svakog dana sve više zainteresovanih za program i rad RI\nKandidat za poslanika i portparol Romske inicijative (RI) Gazmen Salijević kazao je za RTV Kim da svakog dana tokom kampanje imaju sve veći broj pristalica koje su zainteresovane za njihov program i rad.\n’’Sporazum’’ o izborima: Ko je za koga?\nCentralna izborna komisija prošle nedelje je utvrdila glasački listić i određeni su brojevi za političke subjekte. Postoje li sve pretpostavke i garancije da će ovi izbori biti fer i demokratski da bi se došlo do legitimnih i legalnih predstavnika građana?


ZLATIBOR KAO TIROL: Svečano otvorena regionalna Kancelarija za saradnju sa Ruskom Federacijom\n05.06.2015. 20:54h 22.02.2017. 13:14h\nNa Zlatiboru otvorena Kancelarija za saradnju sa Ruskom Federacijom, osnovana po uzoru na iste institucije koje postoje u Tirolu i Bavarskoj, a njen cilj je razvoj privredne saradnje sa Rusijom.\nKancelarija za saradnju sa Ruskom Federacijom osnovana je po uzoru na iste institucije koje postoje u pokrajinama Tirol u Austriji i Bavarska u Nemačkoj a njen cilj je razvoj privredne saradnje sa Rusijom, rekao je Nenad Popović, predsednik Srpske narodne partije na svečanom otvaranju prve regionalne kancelarije za saradnju sa Rusijom na Zlatiboru, a čiji je osnivač opština Čajetina.\n– Izvoz poljoprivrednih proizvoda iz Zlatiborskog okruga je za godinu dana porastao 300 odsto. Ovaj trend treba nastaviti ali i iskoristiti sankcije Rusije prema Evropskoj uniji i privući investitore iz EU i SAD koji žele da proizvode u Srbiji i pod povlašćenim uslovima izvoze na tržište Rusije. Rusija ima jake institucije i želi da saradnju sa drugim zemljama razvija na institucionalnim osnovama. Zato je otvaranje Kancelarije na Zlatiboru izuzetno važno. Siguran sam da će mnoge opštine u Srbiji krenuti putem Čajetine – poručio je Popović.\nKancelarija će biti servis za privrednike iz Zlatiborskog okruga koji će im pomoći da nastupaju organizovanije na ruskom tržištu.\nCilj Kancelarije je i da pruži podršku u udruživanju privrednika za zajednički nastup na ruskom tržištu, kao i pomoć privrednicima da na efikasniji način promovišu svoje proizvode u Rusiji. Pored toga, ona će vršiti analizu tržišta u Rusiji, sa posebnim akcentom na ruske regione i ukazivaće na mogućnosti za izvoz proizvoda iz Zlatiborskog okruga.\nKancelarija će takođe posredovati u kontaktu sa ruskim institucijama i organizacijama, promovisaće investicione potencijale Zlatiborskog okruga u cilju privlačenja investitora iz Rusije, ali i investitora iz Evropske Unije zainteresovanih za izvoz u Rusiju po povlašćenim uslovima.\nReč je o prvoj zvaničnoj instituciji Repubike Srbije čiji je zadatak, pre svega, razvoj ekonomske saradnje sa Rusijom.\nProstorije Kancelarije svečano su otvorili Milan Stamatović, predsednik opštine Čajetina i član Predsedništva Srpske narodne partije, Aleksandar Čepurin, ambasador Ruske Federacije u Srbiji i Nenad Popović, predsednik Srpske narodne partije.\nAmbasador Čepurin istakao je da postoji mnogo mogućnosti za razvoj saradnje Srbije i Rusije, ali da je za sada taj potencijal slabo iskorišćen.\nOn je podsetio da je kancelarije ovog tipa Rusija otvorila u više gradova zapadnoevropskih zemalja koje pokazuju svoju efikasnost.\n„Naš cilj je da tu saradnju učinimo sistemskom. Budućnost za Rusiju, ali i u značajnoj meri i za Srbiju leži na istoku, zato što to postaje novi svetski centar razvoja. I zato naš razvoj saradnje sa Srbijom ide u ispravnom smeru“, rekao je Čepurin.\nKako je objasnio saradnja te zemlje sa Kinom i istočnom Azijom je veoma važna, ali ništa manje nije značajna saradnja sa Srbijom, zbog čega je otvaranje kancelarije u Srbiji „korak ispred vremena“.\n„Otvaranje ove kancelarije je na izvestan način avangardni korak, ali sve zavisi od zaposlenih ovde. Ipak, verujem da će njen rad ubrzo pokazati svoju efikasnost“, rekao je Čepurin.\nMilan Stamatović je izjavio da je cilj osnivanja ove kancelarije da se pokaže da i male lokalne samouprave, kao što je opština Čajetina, mogu da pomognu srpskim privrednicima i turističkim radnicima u saradnji sa tržištem Ruske Federacije.\n„Opština Čajetina će iskorisiti ovu kancleariju da privrednicima čitavog regiona pomogne u plasiranju proizvoda na rusko tržište“, poručio je Stamatović.\nOtvaranju Kancelarije prethodio je okrugli sto na temu „Zlatiborski okrug kao model uspešne ekonomske saradnje Srbije i Rusije“ na kojem je učestvovalo više od 20 najvećih privrednika iz Zlatiborskog kraja.\n(Srpska narodna partija)\nrusijaSrbijaekonomijaSrpska narodna partijaAleksandar Čepurinnenad popovicČAJETINA


Radio România Internaţional/ Pregled glavnih zbivanja nedelje / (28.01-02.02.2019)\nPosle tri uzastopne evolucije gripa, rumunske vlasti su u sredu prioglasile epidemiju ove bolesti. Ministarka zdravlja Sorina Pintea apeluje na stanvnike Rumunije da ne podležu panici, ali istovremeno upozorava da se ne može očekivati smanjenje intenziteta širenje virusa ni u februaru. Ministarka preporučuje stanovnicima i lekarima da: ,, Smanje posete svim zdravstvenim ustanovama, posebno rizickim odeljenjima, da se pod hitno nabave dodatne količine lekova protiv infekcije akutnih respiratornih organa, da se odmah posle hospitalizacije primeni antivirusna terapija pacijenata koji pokazuju znake bolesti, da se pod hitno vakciniše nevakcinisano lekarsko osoblje, da se nabavi potrebna zaštitna oprema i da se posebna pažnja posveti higijeni. ''\nVakcinacija i dalje ostaje najbolje rešenje za sprečavanje bolesti. Ministarstvo zdravlja ugovorlo je dodatnih 30 000 doza vakcina za sprečanvanje bolesti. Od ukupno 1,3 miliona doza ostale je neiskorišćeno skoro 12 000 doza.\nJačanje uloge Rumunije u okviru Evropske unije i Severoatlanske alijanse i proširenje Strateškog partnerstva sa SAD ostaju spoljnopolitički prioriteti Rumunije, izjavio je predsednik države Klaus Johanis prilikom godišnjeg skupa sa akreditovanim šefovima diplomatskih predstavništava u Bukureštu. Pristupanje Šengenskom prostoru jedan je od rumnskih prioriteta, dodao je šef države i podsetio da u prvoj polovini tekuće godine Rumunija prvi put predsedava Savetom Evropske unije i to u dinamičnom kontekstu sa ozbiljnim izazovima kao što su Bregzit, migracija, pregovori o višegodišnjem finansijskom okviru i izborima za Evropski parlament. Predsednik j precizirao da će prduzeti sve što od njega zavisi da se ne bi ugrozile vrednosti pravne drzave, liberalne demokratije i nezavisnosti sudstva. Johnis je dao uveravanja da će, bez obzira na veoma dinamičnu unutrašnjopolitičku scenu, svi faktori odlučivanja delovati jedinstveno, kako bi se predsedavanje Savetom Evropske unije odvijalo u najboljim uslovima.\nPod okriljem rumunskog Predsedništva Saveta Evropske unije, evropski ministri odbrane analizirali su u Bukureštu perspektive sprovodjenja u delo Globalne spoljnopolitičke i bezbednosne strategije Evropske unije. Učesnici su analizirali inicijative o Stalnoj strukturnoj saradnji u oblastima odbrane i bezbednosti i Evropski odbrambeni fond. Napori uloženi na jačanje Strateškog partnerstva Evropsk unije i Severoatlanske alijanse bili su takodje u centru pažnje ministara odbrane zemalja članica. Visoka predstavnica Evropske unije za spoljne poslove i bezbednost Frederika Mogerini apelovala je na ministre da u narednim nedeljama finalizuju ugovor koji bi omogučio nastavljanje operacije ,, SOPHIA'' u Crnom moru u cilju sprečavanje trafikinga ljudima. Specijalni gost skupa bio je generalni sekretar NATO pakta Jens Stoltemberg. Za vreme susreta sa generalnim sekretarom Severoatlanske alijanse, predsednik Rumunije Klaus Johanis je naglasio da su odbrana južnog krila i odbrana u Crnom moru prioriteti, sa napomenom da je u sklopu odnosa izmedju Severoatlanske alijanse i Evropske unije potrebna tesna saradnja. Klaus Johanis je saopštio da će Rumunija i dalje ispuniti poreuzete obaveze prema Severoatlanskoj alijansi. Jens Štoltemberg je pozdravio povćcanje rumunskih izdataka za opremanje vojske i dodao da ovakvi doprinosi čine Alijansu snažnijom i Rumuniju sigurnijom.\nU Bukureštu je održan neformalni skup šefova evropskih diplomatija Gimnich. Domaćin skupa bio je šef rumunske diplomatije Teodor Meleskanu, a sednicom je predsedavala visoka predstavnica Evropske unije za spoljnu politiku i bezbednost Frederika Mogerini. Glavne teme skupa bile su Istočno partnerstvo, Venecuela, Sirija i Kina. Evropski ministri spoljnih poslova imali su zajedničku radnu sednicu i sa kolegama iz zemalja kandidata na pristupanje Evropskoj uniji ( iz Albanije, Severne Makedonije, Crne Gora, Srbije i Turske).Za razliku od ostalih susreta, na ovakvoj vrsti skupa ne usvajaju se odluke i potpisuju dokumenti.\nU četvrtak uveče na veb sajtu Ministarstva za finansije objavljen jeNacrt državnog budžeta za 2019. godinu. Vlada Rumunije predvidja Bruto društveni proizvod od oko 212 lilijardi evra, ekonomski rast od 5,5%, deficit od 2,55% bruto nacionalnog proizvoda i godišnju inflaciju od 2,8%. Predvidjaju se takodje povećani fondovi za investicije, zdravstvo i obrazovanje. Za odbranu izdvojiće se 2% bruto nacionalnog proizvoda, u skladu sa preuzetim obavezama prema Severoatlanskoj alijansi. Nacrt predvidja i novo povećanje penzija od ove jeseni. Manje novca je predvidjenio za poslovne krugove, komunikacije i energetiku. Medjutim, gradonačelnici nisu zadovoljni izdvajanjima iz budžeta, iako su povećani fondovi za lokalnu upravu ova će morati da preuzme deo društvenih troškova.


Kosovski Srbi se usprotivili prijemu Kosova u UNESKO\nSrbi u Gračanici i Severnoj Mitrovici usprotivili su se danas prijemu Kosova u UNESKO. Sa protestnih skupova poručili su da se Srbima na taj način oduzima identitet.\nOko stotinak građana okupilo se danas u porti manastira Gračanica, koji se nalazi na Uneskovoj listi svetske kulturne baštine, kako bi poručili da se ne slažu sa da Kosovo bude primljeno u Unesko. Protest je počeo simbolično u 12:44, podsećajući na Rezoluciju 1244, Saveta bezbednosti Ujedinjenih nacija, koja je još uvek na snazi. Okupljeni su nosili fotografije spaljenih crkava i manastira i parole na engleskom jeziku, "NE KOSOVO U UNESCO". Učesnici skupa zapalili su 175 sveća za kako su kazali 175 srušenih crkava i manastira na Kosovu.\nGradonačelnik Gračanice, Vladeta Kostić, kaže da oni koji su pre desetak godina pokušali da unište srpsku kulturnu baštinu na Kosovu, danas, ne zaslužuju da se brinu o njoj.\nDirektor Doma kulture u Gračanici Živojin Rakočević smatra da prijem Kosova u Unesco predstavlja gubljenje svakog prava nad kulturnim, duhovnim i kulturološkim bogatstvom Srba, a da su kosovske svetinje, tema, o kojoj se ne može razgovarati u bilo kojoj međunarodnoj instituciji.\n“ Unesko znači da mi gubimo pravo strateljstvo, nad onim što nam je najvažnije i da mi nismo sposobni da živimo sa tim, nego nam trebaju oni da se staraju o tome koji su to rušili, To je vrhunac poniženja i to je jedan od tri najveća poraza u našoj istoriji”, rekao je Rakočević\nProtesni skup protiv održan je i u Severnoj Mitrovici. Oko dve hiljade građana i studenata poručilo je da se eventualnim ulaskom Kosova u UNESCO srpskom narodu oduzima identitet.\nPredstavnik studeneta Milan Savić poručio je da “oni koji su nas bombardovali i oteli naše Kosovo, koji traže da promenimo svest, sada nameravaju da Srbiji i srpskom narodu otmu pravo na istorijiu, kulturu i identitet”.\n“Imaju nameru da Pećka patrijaršija, Visoki Dečani, Gračanica, Banjska postanu za Srbiju i srpski narod inostranstvo. Da li je ikada nekome postavljeno tako užasno i cinično pitanje? Kako je moguće da jedna Francuska podržava ulazak tzv. nezavisnog Kosova u UNESCO? Kako bi se osećali naši prijatelji kada bi im neko spalio Notr Dam, a onda tvrdio da je to njegova kulturna baština?“- zapitao je Savić.\nMinistarstvo spoljnih poslova Kosova saopštilo je juče da su preko trideset štampanih, elektronskih i onlajn medija sa Kosova poslali pismo generalnoj direktorici UNESKO-a Irini Bokovoj kojim podržavaju učlanjenje Kosova u ovu organizaciju. Pismo su kako se navodi u saopštenju potpisali vlasnici, urednici ili novinari svih zajednica koje žive na Kosovu.\nNa ovo su reagovali Udruženje novinara Srbije i Društvo novinara Kosova i Metohije koji su poručili da nemaju saznanja da je bilo ko od srpskih medija, njihovih vlasnika, urednika ili novinara potpisao ovo pismo niti da je bilo ko nijednom od tridesetak srpskih privatnih medija uputio pismo takve sadržine.\nIz ovih Udruženja podsećaju da sama pomisao i ideja da novinari i mediji potpisuju peticiju za članstvo Kosova u UNESKO znači političku aktivnost i svrstava novinare u političke radnike što sa stanovišta novinarske profesije nije prihvaljivo, a kosi se i sa principima organizacije kao što je UNESKO.\nGlas Amerike došao je danas do tog pisma u kome se vidi da ni jedan predstavnik niti novinar srpskih privatnih medija nije potpisao to pismo, koje sadrži 30 potpisa vlasnika, direktora, novinara i urednika sa Kosova, među kojima su deset iz javnog servisa Kosova Radio televizije Kosovo, a jedna od potpisnika je i Snežana Ćoraj urednik srpske redakcije Radio televizije Kosovo.


I sa jeftinim kartama malo publike za svetske zvezde u Srbiji - Ozonpress :: internet portal\nI sa jeftinim kartama malo publike za svetske zvezde u Srbiji\nCena karte je slična kao i za bilo kog drugog pevača; i ovo je previše para; kako da sakupim novac; fan pit je preskup… Ovo su samo neki od onlajn komentara na vest o koncertu Robija Vilijamsa u Beogradu 17. juna. Iako su pregovori sa menadžmentom britanskog pevača zapeli oko cena ulaznica, na kraju je ispalo da će karte za beogradski nastup popularne zvezde biti najjeftinije na njegovoj turneji. Poređenja radi, najjeftinija karta za njegov koncert u Zagrebu pre dve godine iznosila je više od 40 evra, a ovde je 33 evra.\nUpravo je ekonomska moć publike, prema rečima Đorđa Milutinovića, direktora Kombank arene, razlog što mnogo koncerata ovde nije realizovano:\n– Još jedan problem je manjak događaja u čitavom regionu, pa neko ko dolazi sa produkcijom od 20 kamiona i 200 ljudi, ako dođe do Milana, koji je na 1.000 kilometara, ili Beča, treba da putuje jedan dan, drugi da se namešta, treći da se vraća za manje para nego što dobija u bilo kom manjem mestu u Nemačkoj, i naravno neće doći.\nZa Dejana Petričevića, bivšeg direktora ovog zdanja, koji je sada koordinator za region austrijske promotorske kuće „Nu koust”, i organizuje predstojeće nastupe sastava „One Republic” i Erosa Ramacotija u Beogradu, ekonomska moć publike igra ogromnu ulogu prilikom organizovanja jednog koncerta, ali nije presudna:\n– Ako potrefite umetnika koji je u žiži interesovanja, moje iskustvo govori da i pored skupe karte postoji publika. Čini mi se da smo od koncerta Ališe Kiz u areni uveli ekonomsku cenu ulaznice i uspeli da preživimo čitav period sa najvećim svetskim imenima – priča Petričević i naglašava da je uspeh što su organizatori spektakla na Ušću uspeli da obezbede tako niske cene karata za Vilijamsa.\nMilutinović je mišljenja da se poslednjih godina tržište nepovoljno izmenilo:\n– Ranije su se turneje pravile da bi se prodavali diskovi, a pošto toga više nema, one su otišle na basnoslovno visoke iznose, prevashodno honorari. Nije problem što grupe koje su nekad koštale 200.000 dolara sada staju milion, već što ima ko da im da taj milion. U Evropi je prosek karata od 75 do 90 evra, zavisno i od toga kako se umetnik kotira – kaže Milutinović, koji je stava da je u ovom trenutku pravi kviz, i to obično sa nepovoljnim ishodom, biti promotor koji prognozira da će na koncertu nekog džezera biti 1.000 ljudi, ili na nastupu velike zvezde 12.000 ljudi da bi bio na nuli.\nSlična stvar se desila „Lajv nejšenu” kada je „Metalika” gostovala na Ušću, seća se Petričević:\n– Organizatori iz „Lajv nejšena”, kojima smo radili uslugu na procenat, imali su grešku u proceni oko posete. Iako je bilo 35.000 ljudi upravo zbog jeftine karte oni su bili u minusu od 150.000 evra. S druge strane, kada je Bijonse otvorila turneju u Beogradu, njen menadžment je insistirao da određeni kontigent ulaznica bude 2.700 dinara, što je bila najniža cena karte na celoj turneji. Ali, arena je druga priča, jer je zatvorena, kapaciteta 16.000 ljudi i tamo je lakše prodati skuplje karte, dok je koncert na otvorenom veći rizik. Ograde, bine, šatori, čitav grad koji tu mora da se izgradi, samo to košta pola miliona dolara. Tu je neophodan veliki odziv publike da bi se ostvario dobar rezultat – naglašava Petričević, koji priznaje da je prodaja karata za koncert benda „One Republic” ispod očekivanja, ali razlog vidi i u našoj navici da ulaznice kupujemo u poslednji čas. Ističe i da ukoliko finansijski ova dva junska nastupa ne uspeju, neće skoro biti koncerata kod nas, dok je Milutinović optimista:\n– Teška je situacija, ali mislim da će Robi imati adekvatan odziv, kao i da će sve što se planira imati publiku.\nMatematika formula za određivanje cene ulaznice\nPrilikom pregovora menadžment umetnika traži ponudu, a na organizatoru je, kaže Milutinović, da napravi svoju matematiku:\n– Ona glasi: imam obavezu plaćanja 10 odsto za PDV, pa Sokoj, Crveni krst, troškovi produkcije, reklame, pa izračunaš šta ostaje, i prema tome, kao i vrednosti umetnika na tržištu, planira se cena ulaznice, a na menadžmentu je da to prihvati ili ne.\nJelena Koprivica, Politika\nVitez fest 2015.\nRadoje Domanović: Šta bi bilo?


Nisam sagovornik za odnose sa Kosovom kao državom | Predsednik Republike Srbije\n27.09.2012. - 01:07\nNisam sagovornik za odnose sa Kosovom kao državom\nNjUJORK/BEOGRAD - Predsednik Srbije Tomislav Nikolić odbacio je mogućnost da polazna osnova budućeg dijaloga na visokom nivou sa Prištinom bude sporazum o dobrosusedskim odnosima sa Kosovom.\n"Gospođa Ešton zna da u meni nema sagovornika za dobre odnose sa Kosovom kao državom. Ona ima u meni sagovornika za dobar život na Kosovu, za mir i bezbednost, za investicije, ali ne za to da jednog dana budemo dobri susedi i mislim da to građani Srbije dobro znaju i da su me zbog toga birali," rekao je Nikolić u izjavi RTS-u iz Njujorka.\nPredsednik Srbije je ujedno političare u zemlji zamolio da ne istupaju sa svojim idejama i idejama političkih snaga, poput izjava o podeli i susedskim odnosima dok se u Beogradu ne postigne konsenzus o programu koji se želi sprovesti na Kosovu.\nNa pitanje šta konkretno znače direktni razgovori sa Prištinom na najvišem nivou, koje Beograd predlaže i ko bi bili prihvatljivi sagovornici sa druge strane, Nikolić je rekao da visok nivo znači da rukovodstvo u zemlji "neće moći da se krije iza dogovora koji postignu činovnici", a da je za njega lično neprihvatljiv kao sagovornik Hašim Tači zbog sumnje da je učestvovao u zločinima nad kosovskim Srbima.\n"Visoki nivo po meni znači da niko neće da se krije iza dogovora koji postižu činovnici, to znači da se dogovara vlada, predsednik, skupština i srpski narod."\nNapominjući da će o predstavnicima Prištine odlučivati albanska strana on je podsetio da je s druge strane "jasno rekao da ne želi da sedne za sto sa Tačijem, sve dok postoji odgovorna sumnja da je on direktno ucestvovao u zločinima nad Srbima" i dok međunarodna istraga eventualno ne pokaže da to nije tačno.\nIzuzev toga, "bitno je da to bude neko ko ima njihovo povernje i ko je spreman na kompromis pošto jednostrano resenje više ne postoji," rekao je Nikolić.\n"Niti ja mogu da budem predsednik u Prištini niti predsednik KIM može bilo šta da odluči u Kosovskoj Mitrovici", dodao je on.\nNikolić, koji se danas sastao sa Generalnim sekretarom NATO Andersom Fogom Rasmusenom kaže da je Rasmusenu preneo da bilo kakav pokušaj Prištine da eventualno sprovede svoje nadležnosti na severu Kosova ne bi bio dobro prihvaćen u Srbiji i da NATO treba da bude statusno neutralan.\n"Rekao sam da Srbi i drugi nealbanci dobro znaju da im je NATO jedina zastita i da je nedopustivo da se NATO i Srbi međusobno sukobljavaju zato što recimo NATO zeli da Albancima pomogne da stvore granicu prema KiM o kojoj se nismo dogovoril."\nNikolić je ujedno generalnom sektetaru rekao da je Srbija, koja je članica Partnerstva za mir, otvorena za svaku saradnju sa NATO izuzev članstva.\n"Mislim da ulazimo u novu fazu odnosa sa NATO i pokušaću da ubedim naše ljude na severu KiM da obezbedimo to partnerstvo sa NATO, pošto, iskreno, Srbija nema mogućnosti da zaštiti svoje građane na severu KiM, a NATO to može," zaključio je Nikolić.


Gledaj.rs | Zavšen proces spajanja Komercijalne banke i NLB banke\nZavšen proces spajanja Komercijalne banke i NLB banke\nKomercijalna banka i NLB banka su se, nakon godinu i po dana rada na jednom od najkompleksnijih integracionih procesa u regionu, uspešno spojile u NLB Komercijalnu banku, treću najveću banku u Srbiji, članicu NLB Grupe, objavljeno je danas.\nZahvaljujući spajanju, nova banka imaće 4,8 milijardi evra vrednu zajedničku aktivu, oko 140.000 više klijenata, za približno 25 procenata veći kreditni portfolio, nov set kartica uskladjenih sa standardima NLB Grupe, kao i više proizvoda i usluga, ali i jednu od najvećih mreža bankomata i ekspozitura u zemlji, saopštila je NLB Komercijalna banka.\nKako je navedeno, NLB Komercijalna banka poslovaće kao univerzalna banka sa specijalizovanim rešenjima.\nU narednom periodu investiraće u zamenu svih bankomata u mreži i dodatno će proširiti ponudu sa posebnim fokusom na digitalne proizvode i usluge.\nKako se podseća, NLB, matična banka regionalne bankarske grupacije NLB Grupe, vlasnik je Komercijalne banke od decembra 2020. godine, kada je i započet proces spajanja sa NLB bankom.\nNakon akvizicije, Grupa je najavila dodatna ulaganja u tržište Srbije, koja pored unapredjenja osnovnog bankarskog poslovanja i ulaganja u razvoj zajednice, podrazumevaju izgradnju nove kompanije, odnosno regionalnog NLB DigITcentra u Beogradu, u kom će se razvijati IT rešenja za celu grupu.\nPored toga, NLB Grupa će 12. maja u Beogradu biti domaćin prvog dana NLB investitora, koji će okupiti finansijske stručnjake, analitičare, globalne investitore, direktore najznačajnijih regionalnih kompanija i mnoge druge.\nIzvršni direktor NLB, matične banke NLB Grupe, Blaž Brodnjak istakao je da integracija predstavlja istorijsku prekretnicu.\n"Kao treća najveća banka u Srbiji po ukupnoj aktivi, NLB Komercijalna banka će imati sistemski važnu ulogu, a time i kapacitet i odgovornost da istinski utiče na ekonomsko okruženje i društvo u Srbiji – kao što to na svojim tržištima čine sve banke NLB Grupe", kazao je on.\nforto: pixa bay


Barsa i Real u glas, "samo ne oni na žrebu..." - Sportske.net\nŽelje su slične, ali jasno koga dva najveća španska kluba nikako ne bi volela da vide sa druge strane...\n"Mijat" bi voleo da greši u vezi Reala, ali...Kup kralja - Barsa u Valensiji, Realov "deža vi", nekoliko zanimljivih parova i duel bivših igrača "Večitih"Kup kralja - Barsa u Valensiji, Realov "deža vi", nekoliko zanimljivih parova i duel bivših igrača "Večitih"Kup kralja - Barsa u Valensiji, Realov "deža vi", nekoliko zanimljivih parova i duel bivših igrača "Večitih"Barselona našla zamenu za Albu!\nJasno, Španci odmah sprovedu ankete koje su u slučaju listova sa pirineja veoma pouzdane, jer glasa veliki broj ljudi, sociosa klubova, ali i pretplatnika listova.\nPoznati su šeširi za Ligu šampiona, Real i Barselona su nosioci, Atletiko će u slabije društvo, završili su kao drugi u grupi, Valensija nastavlja u LE.\nNavijači Barselone su jasni, čak polovina bi želela Romu koja je van forme i ima mnogo problema. Osim njih, priželjkuju Šalke koji takođe nije tim od koga bi trebalo strepeti.\nPogađate, "Kules" ne bi hteli za rivala Liverpul, ali ni Murinja, odnosno Mančester Junajted, a ni Lion, ni Ajaks sa mladim poletnim igračima nije baš izbor po meri.\nAtletikovi navijači ne žele da igraju protiv Sitija, a upravo je najveća verovatnoća da će izvući Gvardiolin tim. Prema istraživanjima žele da izbegnu i PSŽ, kao i Juventus, mada i Italijani kao najvećeg rivala vide baš "Ćolov" tim.\nAtletikov najbolji žreb bi jasno bio Porto, ili eventualno Dortmund.\nNavijači Reala neće Liverpul, i oni bi hteli Šalke, ali zanimljivo da bi jedna trećina želela da se tim sastane sa Junajtedom, odnosno bivšim trenerom Murinjom.\nŽreb je u ponedeljak, videćemo kako će završiti, s obzirom na Liverpul, Junajted i Atletiko, sigurno nas čeka neki derbi u osmini finala.